Ордона қолаётган орият – Mulohaza.uz\nОрдона қолаётган орият\nТўйлар халқимизнинг узоқ асрлик анъаналари, урф-одат ва удумларини ўзида мужассам этганки, уни маънавий мерос сифатида қадрлаймиз, бошқаларга ўрнак қилиб кўрсатамиз. Чунки миллий тўйларимиз шунга муносиб. Бироқ сўнгги йилларда ҳаётга енгил қарайдиган айрим ота-оналар истаги, балоғат ёшидаги бўлажак келин-куёвларнинг тизгинсиз хоҳиш-иродаси туфайли барқарорлашган гўзал анъаналар ва халқчил урф-одатларга путур ета бошлади. Бу иллат кундан-кун кучайиб, миллий қадриятларга ёт, ёш авлод ахлоқи, тарбиясига зид ўта зарарли удумлар оммавий тус ола борди.\nШу сабабли Президентимиз Шавкат Мирзиёев тўйларни тартибга келтириш, ихчамлаштириш, исрофгарчиликларга йўл қўймаслик, миллий анъаналарни асраган ҳолда тарбиявий таъсир кучини ошириш вазифасини кун тартибига қатъий қилиб қўйди. Буюк Соҳибқирон бобомиз Амир Темур ҳам: “Келин танлашни давлат сиёсати даражасига кўтардим”, деганда оила қуриш, тўй қилиш шахсий хоҳиш эмас, умумдавлат доирасидаги улкан вазифа эканлигини уқтирган эди. Дарҳақиқат, ҳар бир янги оила – давлатнинг бир бўғини. Чунки унда фарзандлар камол топади, келажак бунёд бўлади.\nБироқ бугунги тўйлар мана шу ҳақиқатга зид ўлароқ кимўзарга беллашиш, ўзини кўз-кўз қилиш майдонига айланиб қолгани ачинарли. Қуйидаги мулоҳазаларимиз айни шулар ҳақида.\nГулбаданбегимнинг “Ҳумоюннома” асарида ёзилишича, Ҳумоюн Мирзо Ҳиндол саройида Ҳамидабонуга кўзи тушиб, совчи қўйдиради. Аммо қизни кўндиргунча совчилар қирқ кун қатнашига тўғри келади. Кўрамизки, ҳукмдор бўлса ҳам Ҳумоюн Мирзо асрий удумга амал қилади, бардош, сабр билан Ҳамидабону ва унинг хонадонига ҳурмат сақлайди.\nҲатто подшолар амал қилган совчи танлаш ва совчи қўйиш одатини сўнгги ўттиз йилда айрим ота-оналар бузиб ўтишди. “Сув сойга оқар, бой бойга боқар”, деганларидек, икки оила ўзаро келишиб олади-да, халқдаги удумларни ҳисобга олмай, уларни эскилик сарқити санаб кўнгилларига келганини қилишади. Бундайларда маслаҳатлашиш, кўпни кўрганлар фикрига қулоқ солиш йўқ. Ўғил (қиз) меники, тўй меники, хоҳлаганимни қиламан, деб ўйлашади. Бу нотўғри. Чунки тўйни ота-она ташкиллаштирса-да, у халқники, халқ учун. Шу боис халқона одатларни бузиш, менсимаслик, кўпчилик амал қиладиган тартибга риоя этмаслик элдан чиқишдир.\nСовчи дегани фақат бўлғуси қуда томонни кўндирувчи эмас, шу билан бирга, тўйни дабдабаларсиз, исрофгарчиликларсиз, камхарж ўтказишга икки томонни кенгаштирадиган киши ҳамдир. Тўй харажатларини эса ҳозиргидек аёллар эмас, совчилар ва оталар маслаҳатлашиб ҳал этгани ҳар томонлама маъқул.\nБундан ташқари, бир хонадонга совчи бориб, иш (келишув) ҳал бўлмагунча, иккинчи жойдан совчи қўйилмайди. Бу ҳақда ҳадисларда шундай дейилади: “Биров қўйган совчи устига улар ўзаро битишгунча ёки тарк қилишгунча совчи юборманглар”. Аммо ҳозир совчи келганини эшитган уйга гоҳо басма-басига совчи қўйилаверади. Ҳатто айрим йигитлар қизникига бориб, ота-онасига: “Совчиларни қайтаринг, мен қизингизни севаман”, деб безрайиб туришни одат қилиб олди. Буларни ёқлаб ишланган киноларимиз шунчалик кўпки, ҳайрон қоласан киши. Севдингми, аввал совчи қўй, дейдиган мард йўқ.\nГапнинг қисқаси, ота-оналар ва йигитларнинг ўзи совчилик қилиш одатидан воз кечиб, бу вазифани илгаригидек элда обрўли, оиласи тинч, етти ўлчаб бир кесадиган совчиларга топшириш лозим. Чунки бунда ҳам хислат мужассам.\nОТАЛАРДА ОРИЯТ КАМАЙСА…\nЎзбекларнинг кўпчилик уруғида қизини узатган ота куёв томон ўтказаётган тўйда қатнашмаган. Айни вақтда қизи етти-саккиз ёшга етгандан бошлаб очиқ-сочиқ кийинтирмаган. Қиз эса балоғатга етган сайин ота, ака олдида ёқавайрон, тиззасигача очиқ ҳолда ўтирмаган, танасини кўз-кўз қиладиган кийим киймаган, ҳаёли, иболи бўлган. Ҳозир-чи?\nАйрим ҳолатларда қизнинг отаси тўйхонада, зиёфатнинг зўр, дастурхон нозу неъматларининг мўл жойида, ҳали тўй бошланмасдан қадаҳлар уриштирмоқда. Экранда қизининг бўлғуси куёв билан гоҳ тоғда, гоҳ боғда, гоҳ сув бўйида термулиб, ўйнашиб, қувишиб, қучоқлашиб ва… турган ҳолатларини кўриб қизармаяпти, бўзармаяпти, балки: “Буни шунча пулга ишлатган”, деб мақтанаяпти. Шу пайт келин-куёв кириб келишди. Беш юз одам оёққа турди. Ҳамма шод, хурсанд. Куёв одатдагидек костюм-шимда. Оқ либосдаги келиннинг билаклару елкалари, орқаси белгача очиқ. Билмадим, қанча кўз бу “гўзал”ни қай ўйда кузатмоқда?! Ота ва қайнота мағрур…\nТавба, дейсан. Уйда қизингни шу ҳолатда кўрганмисан йигирма йил тарбиялаб? Кўрмаган бўлсанг, майли суққа ишонма, кўзга ишонма, нега ёшу кекса, эркагу аёлнинг олдига бу ҳолатда чиқардинг? Нега ўзинг ҳам термулиб турибсан? Оиланг ориятини, номусини элга шу алфозда кўрсатиб фахрланаяпсанми?\nТўйлардаги сарф-харажатларнинг ошиб кетиши, миллат характерига тўғри келмайдиган одатларнинг кириб келишига хотинининг сўзидан чиқолмайдиган эркаклар, боласини бўлар-бўлмас орзу-истаклардан қайтара олмайдиган оталар айбдор эмасми? Аччиқ ҳақиқат шуки, тўйларни ташкиллаштириш, ўтказишда эркаклар ўз бурчини унутиб, ҳамма яхши-ёмон ташвишларни хотинларига бериб қўйгани тўйлардаги салбий ҳолатларнинг катта сабабидир.\nЭнди қиз чиқараётган ёки келин тушираётган оталар учун эрлик, оталик ориятини, масъулиятини сақлаб тўйлар ўтказиш, ўзининг ё қуданинг бойлигини эмас, фарзандларининг бахтини ўйлаб иш тутиш вақти келди.\nЁШЛАР ҒУРУРИНИ САҚЛАСА…\nҚизлар – оиланинг, элнинг ор-номуси, йигитлар – орият ва ор-номус қўриқчилари, деган гапни ёшларга кўп такрорлайман ва изоҳлаб тураман. “Бир марталик тўйимда хоҳлаганимни қиламан, ота-онамни ҳам айтганимга мажбур этаман. Истаганча машиналарни тўплаб, кийиниб (ёки ярим кийиниб), зўр санъаткор (отарчи)ларни чорлаб, дастурхонни нозу неъмат, спиртли ичимликлар билан тўлдириб, довруғли тўй ўтказаман”, дейиш худбинлик ва ақлсизлик, ўйловсизликдир. Чунки бундай ёшларнинг маблағ қаердан, қандай келаётгани, оила қанча қарз ботқоғига ботаётгани билан иши йўқ…\nБундайлар ориятни англашмайди, ғурур остонасидан ўтишмаган. Ориятли бўлса, тўйхонанинг ўртасида қайнота-қайнонаси билан рақсга, вальсга тушмасди. Ғурури бор куёв ҳали чимилдиққа кирмаган, очиқ-сочиқ либосли келиннинг ўзга йигитлар билан ўйнашига йўл қўймасди. Иболи, ҳаёли келин дугоналари билан куёвнинг ўпишиб сўрашганига бефарқ, беҳис, бетуйғу қараб турмасди.\nЁшларнинг ўзи бу ҳақда чуқур, атрофлича ўйлаб, фикрлаб кўриши, куёв ва келин фақат бир-бирига дахлдор ахлоқий меъёрлардан хабардор бўлиши, улар миллат давомчилари сифатида миллий қадриятларни сақлашга масъул эканини ҳис этиши шарт. Ўшандагина тўйлар файзли, оила баракали бўлади.\nЎзбекистонда хизмат кўрсатган ёшлар мураббийси\nКўрилган : 494\nОлимлар: Она сути тенгсиз мўъжиза экан!\nТаксининг сариқ ранги бекор қилинади…ми?\nСамарқандликлар ва сайёҳлар ҳар куни ҳаётини хавф...\nШайтоннинг «таржимаи ҳоли»


Эронлик қўмондон Қосим Сулаймоний томонидан ташкил этилган Фотимиюн бўлинмаси ночор афғон иммигрантларини ёллашда давом этмоқда, уларнинг аксарияти Теҳроннинг билвосита урушларида қурбон бўлмоқда.\nКОБУЛ – Эронлик қўмондон Қосим Сулаймоний ўлимига бир йил тўлар экан, у қолдирган мерос Эрондаги афғон мигрантларини ҳамон таъқиб қилиб келмоқда.\nЭрон ислом инқилоби посбонлари корпусининг «Ал-Қудс» кучлари (ИИПК-ҚК) қўмондони 3 январ куни Боғдодда АҚШ дрони ёрдамида ўлдирилган, аммо у асос солган эронпараст Фотимиюн жангари бўлинмаси Сурия ва бошқа билвосита урушлар жабҳаларига малакасиз, яхши қуролланмаган афғон жангариларини юбориш билан ўз фаолиятини давом эттирмоқда.\nФотимиюн Эронда ишлаётган ночор афғонларни нишонга олиши далиллар билан исботланган. Улар ўз оиласини боқиш ғамида юрган афғонистонликлардир. Кузатувчиларнинг айтишича, жангарилар гуруҳи Афғонистон ва минтақа учун жиддий таҳдидга айланган.\nИИПК Фотимиюнда ўлганлар сонини эълон қилмаса-да, Теҳрон олиб борган билвосита урушларда минглаб афғон мигрантлари ҳалок бўлган, деб тахмин қилинади.\n12 декабр куни Эрон ҳарбийлари томонидан чоп этилган архив фотоси: Қосим Сулаймоний Эрондаги йиғилишда қатнашмоқда. [Эрон мудофаа вазирлиги]\n15 декабр куни Фотимиюн бўлинмаси томонидан чоп этилган сурат: Қосим Сулаймоний Суриядаги ёш афғон йигитлари билан. [Файл]\n2012 йил январдан 2019 йил сентябрга қадар Сурияда 917 нафар афғонистонлик ўлган. Бу ҳақда феврал ойида Вашингтондаги ИИПК кузатувчиси Али Алфонеҳ ўз маълумотларига таянган ҳолда Озод Европа/Озодлик радиосига хабар берган.\nАксар афғонлар Фотимиюн бўлинмасига Эрон фуқаролиги, имтиёзлар, оиласи учун ойлик маош ва жангари сифатида фаолият олиб боргани учун қўшимча ҳақ олиш ваъдаларига ишониб ёлланган.\nАммо Фотимиюн фахрийлари ва ўлган аскарларнинг қариндошларига кўра, бу катта ваъдалар камдан кам ҳолларда бажарилган.\n«Эрон ҳукумати афғон ёшларини Фотимиюнга ёллашда давом этмоқда, умидсизликка тушган бу ёшлар Теҳрон учун керакли куч эканлигини исботлади», дейди Ҳиротдаги сиёсий таҳлилчи Абдул Қодир Камол.\n«Эрон ҳукумати Фотимиюнни жанговар куч сифатида сақлаб қолиб, уруш қилиш ниятида бўлган мамлакатларда қўлламоқчи», деб қўшимча қилди у. «Шу сабабли Фотимиюн сафига янги аъзолар ёллаш ва уларни тайёргарликдан ўтказиш тўхтагани йўқ.»\nЯқинда Фотимиюн нафақат Сурияда, балки аскарларнинг ўз ватанида ҳам жанг олиб бориши мумкин.\nЭрон режими АҚШ Афғонистондаги манфаатларига путур етказиш ва у ерда ўз сиёсий ҳамда разведкавий таъсирини кенгайтириш учун Фотимиюн бўлинмасини ишга солиш ниятида, дейди Камол.\n19 декабр куни афғон телеканалига интервью берган Эрон ташқи ишлар вазири Муҳаммад Жавод Зариф Фотимиюнни «Афғонистон агар истаса қўллаши мумкин бўлган энг яхши куч», деб атаган.\n«Афғонистонликлар халқаро коалиция кучлари Афғонистонни тарк этадиган бўлса, Эрон у ерда яна тартибсизлик келтириб чиқаришидан хавотирда», деган эди март ойида Кобулдаги ҳарбий масалалар бўйича таҳлилчи Юсуф Амин Зазаий Фотимиюннинг келажакдаги эҳтимолий миссиясига ишора қилиб.\nЁш болаларни аскарликка ёллаш\nЭрондан ўз ватанига қайтган афғонистонликлар Фотимиюн сафига қўшилаётган мигрантлар ҳақида сўзлаб берганлар.\nЭроннинг Язд вилоятидаги Фотимиюн ёллаш маркази афғон ёшларини жангари гуруҳ сафига қўшилишга тарғиб қилади, деди яқинда Эрондан депортация қилинган Ҳелман вилоятилик Муҳаммад Идрис.\n«Эрон кучлари афғон ёшларига Эронда яшаш рухсатномаси ва тураржой ваъда қилишган», деди у. «Шунингдек, Сурияга урушга кетадиган бўлишса, уларнинг оилаларини доимий равишда қўллаб-қувватлашларини ҳам айтганлар.»\nЯшаш учун рухсатнома Фотимиюн фахрийларига Сурияда уч ой хизмат қилганларидан кейингина берилиши керак бўлган, деди Идрис.\nИИПК Суриядаги урушда ҳалок бўлган жангариларни ўша ерда дафн қилишга ваъда беради, дея қўшимча қилган у.\n«Мен билан ишлаган йигит Сурияга кетиб, қайтиб келмаган», деди у. «Улар (Эрон расмийлари) Сурияга боришимни сўраган эдилар, аммо мен бош тортдим.»\n15 яшар Муҳаммад Сардор Бомиён вилоятидан. У Эрондан яқиндагина депортация қилинганидан бери Ҳиротдаги БМТ қочқинлар лагерида яшаб келмоқда.\nУнинг акаси Фотимиюн билан иккита юришда тирик қолган, аммо ИИПК ўз ваъдасида турмаган.\nЎтган йили ҳали 16 ёш бўлган акаси Суриядаги урушга борган ва уч ойдан кейин Эронга қайтган, деб айтган Муҳаммад 16 декабрда.\n«Акам Ҳусайн бир неча ой олдин яна Сурияга юборилган ва икки ой ўтиб қайтиб келган эди», деб қўшимча қилди Сардор. «Ҳозир у Эроннинг Қум шаҳрида яшаяпти.»\n«Эрон ҳукумати акамга Суриядаги хизмати эвазига Эронда уй, барча оила аъзолари учун яшаш рухсатномаси ва йирик пул ваъда қилган бўлса-да, унга вақтинча яшаш рухсатномасидан бошқа ҳеч нарса бермаган», деб қўшимча қилди у. «Эрон ҳукумати оила аъзоларини депортация қилмаслигини айтган бўлса ҳам, мени депортация қилишди.»\nФотимиюнда хизмат қилишни истаганлар аввал ҳарбий тайёргарликдан ўтиш учун 45 кунга Теҳронга кўчиб ўтишлари, сўнг Сурияга кетишлари керак бўлади, деди Сардор.\nЭрон ҳукумати Фотимиюн сафини тўлдириш учун вақти-вақти билан ҳужжатсиз афғон мигрантларини турли айбловлар, жумладан иммиграция қонунларини бузганликда айблаб қўлга олади. Улардан 1 миллиард Эрон риёли (қора бозорда 4281 АҚШ доллари) тўлаш талаб қилинади, бу пулни ҳеч қайси афғонистонлик тўлай олмайди, деди яқинда депортация қилинган ҳиротлик Абдуллатиф.\nҲукумат эса бунча пулни тўлай олмайдиган афғонларга (деярли ҳаммаси) 25 йиллик қамоқ жазосини ўташ ёки Сурияда жанг қилишни таклиф қилади, деди Латиф.\nИнсониятга қарши жиноят\nБолаларни урушга юбориш БМТнинг болалар ҳуқуқи конвенцияси ва бошқа халқаро қонунларига зиддир, дейди Ҳирот вилоятидаги Афғонистон инсон ҳуқуқлари мустақил комиссияси раҳбари Мирваис Аминий.\n«Урушларда болалардан фойдалаётган мамлакатлар ва ҳукуматлар жавобгарликка тортилиши ва халқаро қонунларга кўра жазоланиши лозим», деб қўшимча қилди у.\nБолаларни урушда қатнашишга мажбурловчилар ҳарбий жиноят, шунингдек инсониятга қарши жиноят содир этган бўлади, деди Аминий.\nУнинг айтишича, болалар мажбуран жанговар ҳаракатларга жалб этилса ёки соддалиги туфайли ўзи шу ишга рози бўлса, уларнинг ҳарбий хизматлари халқаро қонунбузарлик ҳисобланади ва қонунбузарлар жазоланиши керак.\nСурияда афғон ёшлари ва болаларидан фойдаланиш ғайриинсоний амал ва жиноятдир, деб таъкидлади Ҳиротдаги инсон ҳуқуқлари фаоли Муҳаммад Идрис Ваҳидий.\n«Фотимиюнга қўшилган афғонистонликларнинг кўпчилиги вояга етмаганлардан иборат», деди у. «Улар уруш нималигини билмайди ва осонгина қурбон бўлиши мумкин.»\nХалқаро ҳуқуқ ташкилотлари ИИПКдан Эронда ёш, жумладан вояга етмаган афғонлардан фойдаланишга чек қўйишни талаб қилмоғи керак, деди у.\n«Вояга етмаган афғонлар Эронда ўз оилаларидан ажратиб олинади ва Эрон ҳукумати уларнинг ота-оналарига ҳеч нима демасдан уларни урушга юборади», деб қўшимча қилди у. «Бу олий даражадаги зўравонлик ва жиноятдир.»\n«Афғонлар бошқаларнинг мақсади йўлида қурбон бўлмаслиги учун Афғонистон ҳукумати ва халқаро ташкилотлар Фотимиюн томонидан болаларнинг ёлланишига барҳам бериши лозим», дейди Ҳиротдаги жамоатчилик фаоли Муҳаммад Аюб.\nМусулмон бегуноҳ одамни ўлдириши мумкин эмас, жумладан мусулмонларни.


Мэрилин Монро қабри ёнидаги жой 2 миллион долларга сотувга қўйилди — Sof.uz\n22.08 21:46 189 Жаҳон\nАҚШнинг Лос-Анжелес шаҳридаги “Pierce Brothers Westwood Village Memorial Park” қабристонида жойлашган қабр 2 миллион долларга сотувга қўйилди. Бу ҳақда “New York Post” нашри хабар берди.\nҚайд этилишича, ушбу қабр аввал америкалик машҳур бастакор Жерри Херманга тегишли бўлган. У қабрни 1997 йилда сотиб олган. Аммо, бастакор 2019 йилда вафот этгач, қариндошлари уни Нью-Жерсида онасининг қабри ёнига дафн қилган. Бўш қолган қабр эса қариндошлари томонидан сотувга қўйилган.\nPierce Brothers Westwood Village Memorial Park in Los Angeles\nБу қабрнинг аҳамияти шундаки, унда дафн етилган одам американинг машҳурлари билан “қўшни” бўлиши мумкин. Қабр ёнида америкалик машҳур актриса Мэрилин Монро ва “Playboy Enterprises” компанияси асосчиси Хью Хефнерлар дафн этилган. Шу сабабли ҳам қабристондаги бу жой 2 миллион долларга баҳоланган.


Юртимизга Кавказ ҳудудидан совуқ ҳаво кириб келмоқда - Darakchi\nЖАМИЯТ 09.12.2019, 21:12\nШу кунларда мамлакатимизда об-ҳаво исиши кузатилмоқда. Бунинг сабаблари ва ҳафта давомида бизнинг кутаётган ҳарорат ҳақида “Ўзгидромет” маркази хабар берди.\nЎтган кунларда айнан шундай шароитлар кузатилди. Эсингизда бўлса, декабрнинг биринчи беш кунлигида қишга хос бўлмаган қуёшли об-ҳаво кузатилди. Ҳарорат 10-12 даражани ташкил қилиб, тупроқнинг илишига исишига келди. 6 декабрда эса Каспий денгизи томондан келган антициклон натижасида ҳаво айнаб, ёғингарчилик бўлди.


Хакасиядаги ёнғин 17 кишининг ўлимига сабаб бўлди\nРоссия расмийларининг билдиришича, Хакасия минтақасида авж олган ёнғин 17 кишининг ўлимига сабаб бўлди.\nСоғлиқни сақлаш вазирининг Хакасиядаги ўринбосари Михаил Мальгин 13 апрель куни 78 киши касалхонага ётқизилани, уларнинг 7 нафари оғир аҳволда эканини билдирди.\nФавқулодда вазиятлар вазирлиги табиий офат 14 апрель куни эрталаб бартараф қилингани ҳақида баёнот тарқатди.\nТАСС агентилигининг вазирлик расмийсига таяниб хабар беришича, ёнғин 38 шаҳар ва қишлоқларда 1200дан ортиқ уйни вайрон қилган.\nҚирғизистон Меҳнат, миграция ва ёшлар вазирлигининг билдиришича, ёнғинда Хакасияда истиқомат қилаётган ўндан ортиқ қирғиз оилалари уйларининг кулини кўкка совурган.\nТили ва маданияти маҳаллий халқникига яқинлиги туфайли Хакасияда минглаган қирғизистонликлар истиқомат қилади.\nРасмийларга кўра, ёнғин қуриб қолган хашакка ўт қўйилиши туфайли келиб чиққан.\nКиши аралашуви ортидан келиб чиққан ёнғинлар сўнгги йилларда Сибир минтақасида катта муаммолар яратмоқда.


КОНЦЕРТНИНГ УЧИНЧИ КУНИ ТУГАГАЧ...! ДАСТУРДАН ЧИҚИБ КЕТИШ? ИШОНИЛГАН ТАЖРИБА! 8 ЙИЛДАН СЎНГ... 22.02.2016 03:35\nЎзбекистонда хизмат кўрсатган артист Мавлуда Асалхўжаева: -\nКонцертдан аввал анча ҳажон бўлди! Чунки, 8 йил давомида концерт бермадим. Танаффус бўлиб қолганди. Шунинг учун ҳам, “мухлислар мени қандай қабул қилишаркин?” деган фикр бор эди. Ўзим ҳам мухлисларни соғинган эканман, мухлислар ҳам концертимни соғинишган экан, жуда бир бошқача ҳаяжон бўлди! Орадаги саҳнада танаффус сабабми, олдин саҳнада бунчалик ҳаяжон бўлмаган эди... Айниқса, биринчи куни, кўп ўйлайверганимдан (самимий кулиб, эслаб) концерт бошланишидан аввал бироз мазам бўлмай қолди, шифокорларга раҳмат, тез етиб келишди, капельница олдим... Кейин ўзимга ўзим “Мавлуда! Ўзингни маҳкам ушла!” деб, ўзимни қўлга олдим... Саҳнага чиққанимда эса, ҳажонда эканлигимни мухлисларга ҳам айтдим! (кулади) Шунча йилдан кейин яна насиб қилгани шукур! Шунинг учун ҳам, концертни “Шукур дейман” қўшиғи билан бошладим! Мухлислар кўнглидан бу концерт қанчалик ўрин олди, билмадим, лекин концертда кўтаринки кайфиятда, қўшиқларга жўр бўлиб, рақсга тушиб, олқишлаб ўтиришганини кўриб, ўзимни яхши ҳис қилиб, кўнглим хотиржам бўлди! Концертнинг учинчи куни тугагач эса, елкамдан тоғ ағдарилгандек бўлди! Концерт кунлари давомида саҳнанинг ўзида кутилмаган ҳодисалар ҳам бўлди! Масалан, (кулиб) концертнинг иккинчи куни, режиссёримиз бу ёқдан “Мавлуда опа” деб чақирганди, мен эса, “келинлар”ни чиқиш вақти бўлибди, деб “келинларим”ни чақириб юбордим! Аслида бошқа қўшиқ куйлашим керак эди, кейин ижодий гуруҳдан кимдир, адашганлигимни ишора қилди. Тушуниб, дарров “Ҳа, бўлмаса кейин келишар!” деб, тўғрилаб юбордим! “Олов-олов” қўшиғимни куйлашим керак эди, мен бўлса, бошқа қўшиқни жонли ижрода куйлагим келиб, куйладим. Бу ижодий гуруҳни мен туфайли дастурдан чиқиб кетишига сабаб бўлди... Концертда ўзимни эски 1991 йиллардаги қўшиқларимни жонли ижрода куйладим, барибир. Концертда ота-она ҳақидаги қўшиғимни куйлашим оғир бўлди... Опа-сингил ҳақидаги “Болаликка қайтайлик” қўшиғим бир зум болаликка қайтаргандек бўлди... Ўзбекистон қўшиғим эса, ўзга юртдагилар учун ҳақиқий соғинч қўшиғи! Энди албатта, концертга мухлислар баҳо беришади! Мен ҳам уларга қараб хулоса чиқараман. Камчиликлар бўлса, кейинги концертларимда уларни тўлдираман.\nПродюсер Даврон Соипов: - Асосан, бу концертни ташкил қилиш учун таклиф бўлганда, мен Мавлуда Асалхўжаева ва Гули Асалхўжаеваларни тажрибаларига ишондим! Икки тараф келишиб, иш бошладик. Улар бизни ғояларимизни маъқуллаб, тасдиқлашди! Қарс барибир икки қўлдан чиқади! Концерт репертуаридан менга 80 фоизи ёқди, дейишим мумкин, чунки, баъзи қўшиқларни қайта-қайта эшитишга имкон бўлмади, улар тайёргарлик жараёнига сал кечроқ етиб келди. Қолаверса, биз кўпроқ бошқа ташкилий ишлар, концерт декорацияси, саҳна кўринишлари, умумий концерт жараёнига тайёргарлик билан банд эдик! Концерт режиссёрлигига Фарҳод Бадаловни танладим, чунки мен доим концерт репертуаридаги қўшиқларни тинглайман, сўнг, шу қўшиқлардан ўзгача бир дастур туза оладиган режиссёрни танлайман! Энди, концерт давомида, Мавлуда опа ва Гули Асалхўжаевалардан кутган тажрибам, барча шу концертдан кутилган натижалар, керагидан ортиқ бўлди! Ўзи Мавлуда опа ва Гули Асалхўжаевалар билан ишлаш, ҳаддан ортиқ масъулият талаб қилади! Сабаби, Мавлуда опада тажриба катта, талабчан санъаткор, шу туфайли ҳам, керагидан ҳам ортиқ масъулиятни ҳис қилдим! Продюсернинг биринчи вазифаси санъаткорнинг мавқейини, даражасини жойига қўйиш, деб биламан.\nКонцерт режиссёри Фарҳод Бадалов: - Бу бешинчи марта концертга режиссёрлик қилишим. Ундан аввал Сардор Мамадалиевнинг 2 та концертида, Хуршид Расулов концертида, ҳамда Баҳром Назаровнинг концерт дастурларида режиссёрлик қилганман. Мени Даврон ака Соипов тавсия қилдилар. Бошида Мавлуда опа Асалхўжаеванинг ташкилий гуруҳи томонидан бироз иккиланишлар бўлган. Лекин, Даврон ака Соипов ишонч билдирди. Концерт куни маълум бўлгач, 2 ой аввал тайёргарлик жараёнларини бошладик. Мен биринчи навбатда қўшиқлар кетма-кетлигини қилиб олгач, графика учун топширдим. Сўнг, “Тумор” гуруҳига, “Тошкент зеболари” ҳамда, “Паризода” рақс гуруҳига бердим. Томошабинлар эътиборига тушган уйғурча рақс концертдан 5 кун аввал дастурга қўшилиб, қўйилган рақс! Бизга томошабинлар томонидан энг чиройли, манзур бўлган қўшиқлар учлигини айтишди. “Онанг қарияпти” қўшиғи, унинг клипи ҳам экранда намойиш қилинди. Бу клипни ғояси ва режиссёри ҳам ўзим. Съёмка жараёнида эса, Ойбек Алиевни чақириб, маслаҳатлашиб, у киши билан бирга суратга олдик. “Болаликка қайтайлик” дуэти, “Ота-онам” дардли қўшиғи томошабинларга манзур бўлди! Қўшиқлардан эса, “Қайнона-келин” дуэтига саҳна кўриниши қўйиш жуда қийин бўлди! Чунки, у қўшиқ қисқа эди, келинларга сўз қўядиган бўлсак, бу ёқда репертуарда бошқа қўшиқлар кўп! Концертнинг 1 кунида репертуарда 31 та қўшиқ бор эди. Кейин, Мавлуда ва Гули опамлар билан муҳокама қилиб, келишиб, 3 та қўшиқ репертуардан олинди! Булар, “Ким севар Лаъли” (Мавлуда опамни қўшиғи), “Ҳай-ҳай”(Гули опамни қўшиғи), ҳамда охирги блокдан Мавлуда опамни “Ҳаётим” қўшиғини олдик. Концертда меҳмон бўлган ижодкорлар ҳам ўз фикрларини билдиришди. Концертга устоз режиссёрлар ҳам келишди. Режиссёр Саъдулла Абдуллаев концертга келганларида фикрлашдик, камчиликларим ҳақида сўраганимда, у киши “камчиликдан кўра, ютуғинг кўп, шунинг учун камчиликларни ютуқларинг ёпиб кетган” дедилар. Энди, ҳамма манзур бўлганини айтишяпти. Албатта, концертни қандай чиққанига томошабинлар баҳо беришади!\nХонанда Гули Асалхўжаева: - Биринчи куни ҳам, бошқа кунлари ҳам, чиқиб, мухлислар билан дийдорлашгунча, анча ҳаяжон бўлди! Мен учун бир тарафдан опам билан концерт бериш шарафли, иккинчи тарафдан эса, жуда масъулиятли! Шу тарафдан ҳаяжон кучли бўлди, лекин саҳнага чиқиб, мухлислар билан дийдорлашгач, улар қўллаб-қувватлаб туришгач, ҳаяжонлар ҳам сал бартараф бўлди. 8 йил аввал дуэт концерт бергандик! Анча бўлган бўлса ҳам, мухлислар соғинишган экан, жуда хурсанд бўлдик! Халқимиздан, мухлислардан, ижодкорлардан, устоз санъаткорлар ва ҳамкасбларимиздан жуда ҳам миннатдормиз! Ҳамкасблар ҳаммаси ташриф буюриб, қўллаб-қувватлашди! Вақтларини аямай келганликлари учун, улардан миннатдормиз! Уларни қўллаб-қувватлашлари бизга қандайдир куч берди! Биз ҳам доим санъаткор дўстларимизнинг концертларига борганимизда, ўзимизга бу нарса унчалик билинмаганди. Аммо, ўз концертимизда билдик, ҳамкасблар, дўстларнинг қўллаб-қувватлаши катта куч бўлар экан! Энди ўйлаб қўйдим, ҳар бир санъаткор дўстимиз концерт берганда, албатта, вақт топиб келамиз! Концертдан қанчалик кўнгил тўлганини айтолмайман, кимга қандай, бир инсонни кўнглини олишнинг ўзи қанчалик машаққатли! Аммо, томошабинларни кайфиятларидан қанчалик хурсанд бўлиб ўтирганларига гувоҳ бўлиб, мени ҳам кайфиятим кўтарилди! Энди кимга қанақа? Кимдир яхши қабул қилгандир, кимгадир балки ёқмагандир? Аммо, биз опам билан мухлисларни кайфияти юқори бўлишига астойдил ҳаракат қилдик! Концертнинг биринчи куни, бир қўшиқда мен чиқиб келиб, зинадан тушишим керак эди. Опам эса, ўзлари билмаган ҳолда зинага гулларни тахлаб ташлабдилар. (кулади) Шунинг учун ҳам, зинадан туша олмай, бироз вақт туриб қолдим! Қарасам, ҳеч ким сезмаяпти, (жиддийлик билан) нима қилишни билмайман, босиб тушиб кетсаммикан, десам, лекин, мухлисларнинг гуллари, қайси кўнгил билан оёқ қўя оламан? Буни устига йиқилиб тушсам-чи? Аммо, қўшиқ бўйича зинадан тушиб, у ёқдан бу ёққа юриб куйлашим керак... Вазиятдан чиқишга ҳаракат қилиб, бир жойда туриб қўшиқ айтавердим, шундан кейин режиссёр билиб қолиб, гулларни олишди... Орада либосларимнинг этаги узун бўлгани учун, бир неча марта илиниб ҳам қолди... Вазиятлардан чиқиб кетилди. Лекин, буларни томошабинлар сезишгани йўқ. Энди бундай майда камчиликлар бўлиб туради, бу ҳақида концерт бошланишидан олдин, мен ўзим мухлислардан узр ҳам сўраб олдим! Концертда Опамни ҳамма қўшиқлари менга ёқди, аммо бир қўшиғи жуда бир бошқача таъсир қилди. Бу “Ота-она” қўшиғи бўлди! Чунки, шундай яхши кунларимизда ота-онамиз ҳам ёнимизда бўлишганида, янада бошқача бўларди... Шундай сўзлар кўнглимдан ўтди, юрагимга бошқача таъсир қилди! Опамлар билан куйлаган “Болаликка қайтайлик” қўшиғимиз эса, фақат биз опам иккимизни болаликка қайтишимиз эмас, менимча, бутун зални болаликка қайтарди, деб ўйладим. Ўз қўшиқларимдан “Ватан” ҳақидаги қўшиғим ўзимга бошқача таъсир қилди! Чунки, долзарб мавзу, бутун дунёда нотинчлик бор, Ўзбекистонимиз эса, қандай тинч, фаровон, шукур! Мана тинчлик бўлганлиги учун ҳам, кетма-кет концертлар, шодиёна кунлар бўлмоқда! Халқимиз хурсанд, хотиржам, бемалол концертларга келишяпти! Шунинг учун ҳам, бу қўшиқни ўзим ҳам жуда бошқача юракдан куйладим!\n“Ниҳол” мукофоти совриндори Манзура: - Биз Мавлуда опа иштирокидаги “Қайнона ва келин” телесериали учун саундтрек куйладик. Премьераси айнан шу концертда бўлди! Мавлуда опа бу телесериал продюсери сифатида келинлардан бирини ролига ва саундтрек куйлашга таклиф қилдилар. Энг қизиқарлиси, ҳамма “келинлар” бир бўлиб, съёмкалар жуда ҳам қувноқ ва яхши ўтмоқда! Ҳаммамиз бир-биримизни тушунамиз! Биз 2 ой давомида Мавлуда опаникида яшадим, десам ҳам бўлади. Чунки, сериални суратга олиш жараёнлари уларнинг уйида бўлди! Ҳаттоки, мен чарчаб қолсам, “мени ролимни ҳам сен ўйна”, деб, бир-биримизни ўрнимизга ўйналган вақтлар ҳам бўлди! Ростдан жуда ҳам иноқ бўлди! Чунки, иш графиги тиғиз, съёмкалар эрталабдан бошланади, Мавлуда опа кундузим сериалда “қайнона”, кечқурун эса, санъаткор, тадбирлар, студияга борадилар. Хуллас, жуда берилиб ишладилар. Мен Мавлуда опани бунчалик актёрлик маҳорати борлигига қойил қолдим! Мавлуда опани яна бир жиҳатини жуда ҳурмат қиламан, жуда ҳам оилапарвар инсон! Сериалда жуда ҳам импровизацияга катта эътибор қаратилди! Энди концертга келсак, концертда менга биринчи навбатда декорация маъқул бўлди! Жуда ҳам замонавий! Қўшиқлар, театрлаштирилган саҳна кўринишлари, либослар, ҳаммаси уйғунлашган! Рақслар жуда чиройли, 3 та рақс гуруҳи ишлади. Менга уйғурча рақс манзур бўлди. Лекин, энг ёққани албатта, (кулиб) ўзимизни дуэт қўшиқ ёқди! Чунки, бу қўшиққа саҳна кўриниши ҳам зўр бўлди! 3 та келин ва Мавлуда опа, ҳаммамиз бирга, халқимизга яқин бўлган саҳна кўринишларини кўрсатдик! Маъмур Холмедов чиққан саҳна кўриниши ҳам маъқул бўлди! “Онанг қарияпти” қўшиғи эса, мени жуда ҳам таъсирлантирди... Клипи экранда намойиш қилинганда, томошабинлар йиғлашди... Ўйлайманки, Мавлуда опа анча йиллардан бери концерт бермадилар, танаффус қилдилар ва бу нарса қандайдир соғинтирди... Чунки, санъаткорлар ҳар йили концерт беришмоқда ва бу концерт кунларига қандайдир таъсир қиляпти... Мен концерт берганда, ҳисобот бўлиши керак, деб ўйлайман. Мавлуда опа бўлса, қанақадир ўзгариб, концерт бердилар. Бундан ташқари, концертдаги либослар ўзгача, уларни устида дизайнер Дилмурод ишлади! Театрда кийиладиган либослар бўлган! Жуда ҳам ҳашамдор, саҳна либослари бўлди!\nАктёр ва сўз устаси Маъмурбек Холмедов: - Мен Мавлуда опани “Кўк чой” қўшиғини куйлаш саҳнасида “афроамерикалик” бўлиб чиқаман! Бирга чиқиб дуэт куйладик, мен рэп куйладим. Ўзига яраша завқли бўлди! Гули опани бўлса, “Сан-сан” қўшиғи вақтида, ошиқ ролида чиқдим! Бу қўшиқ ўзимга ҳам жуда ёқди! Доим хизматда бўлган йигит, аммо доим севгилисининг ёнига етиб келишга ҳаракат қилади ва келиб, гуллар билан рақсларга тушадиган жойи бор. Концертдаги қўшиқлардан менга Мавлуда опани уйғурча қўшиғи жуда ёқди! Куйланиши жуда ўзгача! “Онанг қарияпти” қўшиғи жуда таъсирли... Биласизми, бир қўшиқни биров куйлагани билан, ўша қўшиқни яна бошқа санъаткор куйласа, у қўшиқни тингловчилар яна муҳокама қилишади, аммо менимча, бу қўшиқни муҳокама қилиш шарт эмас, чунки жуда ҳам зўр куйланган! Бу концертда ўзим ҳам иштирок этганимдан хурсандман! Уларга ўз миннатдорчилигимни билдираман! Ҳамиша қўшиқлари билан халқимизни хурсанд қилиб, олқишларга сазовор бўлсинлар!\nФотолар учун фотограф Озод Жамолга миннатдорчилик билдирамиз


18:00 / 12.11.2017\nНорвегиялик мактаб ўқувчиси кўп тоннали юк машинаси остида қолишига бир бахя қолди. Юк машинасининг тезкор реакцияси сабаб ҳалокатнинг олдини олишга муваффақ бўлинди. The Sun шу ҳақидаги хабари ва видео билан бўлишди.\nВоқеа қарама-қарши йўналишда ҳаракатланаётган автомобилнинг видеорегистраторида муҳрланиб қолган. Кадрларда трассада автобус тўхтагани ва ундан бир неча боланинг тушиб қолганини кўриш мумкин. Мактаб ўқувчилари автобуснинг орқасига ўтиб йўлдан ўтишга чоғланишди, бу вақт улар автобус сабаб қарама-қарши томондан келаётган юк машинасини кўрмай қолишди.\nШу пайт болалардан бири йўлдан тезда ўта бошлайди. Юк машинаси уни босиб кетишига бир бахя қолди, ҳайдовчи кескин тормозни босади ва боладан бир неча сантиметр масофада тўхтайди.\nюк машинаси видео болалар


Ҳиндистон шимоли-шарқида 65 минг киши тошқинлар туфайли ўз уйларини тарк этишга мажбур бўлди\n20:53 / 16.07.2015\nҲиндистон шимоли-шарқида жойлашган Ассам штатида кучли тошқиндан кейин 65 мингдан зиёдроқ одам ўз уйларини тарк этишга мажбур бўлди.\nБу ҳақда Ассам штати табиий офатлар билан курашиш бошқармаси ҳисоботида айтилмоқда.\n“8 кундан бери тинмаётган экстремал даражадаги жалалар оқибатида Дхемажи, Лакхимпур ва Сонтипур туманларида 160 дан ортиқ қишлоқ сув остида қолди. Бу тумандаги 65 мингдан кўпроқ аҳоли ўз уйларини тарк этиб, хавфсиз жойларда бошпана топишга мажбур бўлмоқдалар”, деб айтилмоқда ҳисоботда.\nЭвакуация қилинган аҳоли штат ҳокимияти томонидан ташкил этилган вақтинчалик лагерларга жойлаштирилдилар. Ҳозирдаёқ ҳудудга етказилган зиён камида 450 минг долларга баҳоланмоқда. Зарарлар миқдори ошиши айтилмоқда, чунки тошқин оқибатида бир қатор ҳудудларда бўлғуси ҳосил тўлиқ нобуд бўлган. 1600 гектар экин майдонлари, 5 та йирик автомагистраль сув остида қолган, умумий узунлиги 15 км дан кўпроқ темир йўл изи ювилиб кетган.\nМаҳаллий метеологларнинг прогнозларига кўра, яқин кунларда Ассам штатидаги кучли жалалар тўхтамайди. Шу муносабат билан табиий офат оқибатларини бартараф этиш хизматлари қутқарув гуруҳлари ва жавоб бериш миллий кучлари юқори тайёргарлик ҳолатига келтирилган.


Байроқни кўтариб олиб, «есть» қиламиз, деган даврлар ўтиб кетди — Шавкат Мирзиёев » Muzlik.uz - O‘zbekiston yangiliklari\nЎзбекистон президенти Шавкат Мирзиёев Олий Мажлис Қонунчилик палатасининг биринчи йиғилишидаги нутқида бугунги кун депутатлари доимий изланишда бўлиши лозимлигини таъкидлади. Давлат раҳбари Акмал Саидовни янги лавозим (спикер Нурдинжон Исмоиловнинг биринчи ўринбосари — таҳр.) билан қутлаб, мулоҳазасини билдирди. «У миллатни севади. Бу инсон учун кичик иш йўқ. Инсон ҳуқуқлари бўйича жонбозлик кўрсатди, тинмай илм олади, изланади… Спикернинг биринчи ўринбосари партивийликдан ҳоли равишда умумдавлат манфаатига мос келадиган таклиф ва ғояларни илгари суриши лозим. Аввалгидай, байроқни кўтариб олиб, „есть“ қиламиз, деган даврлар ўтиб кетди», — дея таъкидлади президент. "Газета.uz"да реклама Давлат раҳбари депутатлар доимо ўрганишда бўлиши кераклигини таъкидлаб ўтди. «Тайёр депутат, тайёр ҳоким туғилмаган. Ўрганинглар, лозим бўлса, ташкилий масалада ёрдам берай. Кўзи ёнган, тилни билган, халқаро шартномаларда кучли бўлган депутатлар пайдо бўлибди, дейишса, менга куч-қувват бўласиз», — деди президент. «Депутатлик одамдаан катта интеллектуал меҳнат, тинимсиз изланишни талаб этади. Ўзим ҳам депутат бўлиб, унинг шараф иш фаолият эканини ҳис этганман. Сизлар қанчалик тарихий пайтда халқ уйига келганингизни билмайсиз, буни сезинг. Ўз имзо ва ҳаракатингиз билан намуна, ўрнак бўлинг», — таъкидлади давлат раҳбари.\nЎзбекистон Самарқандда инсон ҳуқуқлари бўйича форум ўтказишни режалаштирмоқда


Лионель Месси – “Атомли бурга” 29 ёшни қаршилади » Ўзбекистон янгиликлари – Zamin.uz\nЛионель Месси – “Атомли бурга” 29 ёшни қаршилади\nЖаҳон футболида бармоқ билан саналадиган футболчилар борки, улар номи тарихга муҳрланади. Уларнинг ҳамма даврларда ўз мухлислари бор. Уларни ёш футболчиларга намуна қилиб кўрсатадилар. Бундай футболчилар орасида аргентиналик машҳур чарм тўп устаси Лионель Месси ёрқин юлдуздек порлаб туради. Бугун Леонинг туғилган куни. У 29 ёшни қарши олди. Бу ҳақда Qalampir.uz хабар берди.\nШу муносабат билан сизнинг эътиборингизга Лео ҳақида бир қатор қизиқарли фактларни ҳавола этамиз.\nБолаликда Мессига мактаб ўқувчиларидан фарқли равишда, футбол машғулотларини қолдириш кескин ман этилган. “Менга мактабда сайр қилиб юриш керак эмас эди. Агар дарсга боргим келмаса, ойимга машғулотга яхшироқ тайёрланиш учун кўпроқ ухлашим кераклигини айтардим. У доим рози бўлар эди”, дейди Лео.\nМессининг бўйи 169 сантиметрни ташкил этади, аммо у болаликда жуда кичкина бўлган. Шунинг учун унга шифокорлар бўй ўстиришга ёрдам берувчи гармонлар танқисли ташхисини қўйган. Агар Лео болалигида бўй ўстирувчи витаминлар қабул қилмаганда, унинг бўйи ҳозирда 140 сантиметр бўларди.\nЛионель 11 ёшга кирганда, унинг истеъдодига Аргентинанинг гранд жамоаларидан бири “Ривер Плейт” қизиқиб қолади. Аммо клуб унинг даволаниши учун ойига 900 АҚШ доллари беришни хоҳламайди.\n“Барселона” клубининг спорт директори Карлес Рексач океан ортидаги давлатда иқтидорли ёш футболчи борлигини эшитиб, Мессини кўрикка чақиради ва у билан дарҳол шартнома имзолайди. Шартномда Мессининг даволаниши билан боғлиқ харажатларни клуб қоплаши ҳақида айтиб ўтилади.\n2005 йилнинг август ойида Аргентина терма жамоаси Венгрияга қарши учрашувда Месси илк бор миллий жамоа учун заҳирадан майдонга тушди, аммо икки дақиқа ўтар-ўтмас, қизил карточка олиб майдонни тарк этди. Месси Парагвай термасига қарши учрашувда редебют қилади.\nМессининг лақаби – La Pulga Atomica, яъни “атомли бурга”. Бундан ташқари, уни Марадонита, Мессилона деб ҳам атайдилар.\nМесси гол урганида нимага осмонга қараб нишонлаши ҳақида гапириб берган: “Мен ҳар бир голимни бувимга бағишлайман. Айнан у отамга мени футболга олиб боришни маслаҳат берган. Лекин, бувим менинг муваффақиятимни кўрмаяпти. У ҳалигача менга ва менинг оиламга ёрдам бермоқда”.\n2012 йил давомида “Барселона” клуби деярли 1.15 миллион футболка сотади, шулардан 850 мингтаси 10 рақамли футболкалар бўлган.\n00:32 Лионель Месси «Барселона»ни тарк этиши керак бўлган футболчилар номини айтди\n23:42 Қозоғистонда Лионель Мессининг эгизаги топилди\n18:03 Мутахассис Месси допингнинг оғир турини қабул қилганини гапириб берди


Ўзбекистоннинг Туркиядаги элчихонаси 23 ёшли Нодира Қодированинг Анқарадаги шубҳали ўлими билан боғлиқ вазият назоратга олинганини маълум қилди.\n«Анқара шаҳри прокуратураси маълумотига кўра, ҳозирда тергов ҳаракатлари олиб борилмоқда. Хусусан, гувоҳлар сўроқ қилинмоқда, телефон суҳбатлари ва электрон ёзишмалар мазмуни ўрганиляпти», – дейилади Ўзбекистон Ташқи ишлар вазирлиги хабарида.\nТаъкидланишича, тергов органлари суд-тиббий экспертизаси хулосасини кутишмоқда.\n«Шунингдек, элчихона ходимлари Туркиядаги ўзбек диаспораси вакилларининг мазкур масаладаги саволларига жавоб беришмоқда», деб қўшимча қилинган ТИВ расмий билдиришида.\nЭслатиб ўтамиз, Нодира Қодирова 23 сентябрь оқшомида Буюк миллат мажлиси депутати Ширин Уналнинг уйида депутатнинг тўппончаси билан ўзини отиб қўйган. У бу хонадонда бир йилдан буён оқсоч бўлиб ишлаб келаётган эди.\nНодиранинг акаси ва дугоналари у ўз жонига қасд қилишдан олдин жинсий зўравонликка учраган бўлиши мумкинлигини айтмоқда.\nТуркия парламентидаги мухолиф партия депутати Сера Кадигилнинг сўзларига кўра, «жамоатчилик кўнгилсиз ҳодиса ҳукмрон партия депутатининг уйида содир бўлгани боис ёпди-ёпди қилиняпти, деган фикрга бормоқда». У Адлия вазирига бир қатор саволлар билан депутатлик сўрови юборган.


Тадбиркорлар учун сайёр қабул » "Kattaqo'rgon haqiqati" газетаси\nXarita: Демонстрационный сайт » Долзарб мавзу » Тадбиркорлар учун сайёр қабул\n16 август, 2019 0 593\nЯқинда давлатимиз раҳбари вилоятимизга ташрифи давомида ижтимоий-иқтисодий соҳаларда амалга оширилаётган улкан бунёдкорлик ишлари билан танишиб, ҳудудда тадбиркорлик соҳасини ривожлантириш масаласига алоҳида эътибор қаратган эди. Шу мақсадда республика Халқ банки бошқаруви раиси Муродилла Эшматов вилоят аҳолиси учун Каттақўрғон туманида сайёр қабул ўтказди.\nҲудудда амалга оширилаётган ишлар кўлами билан танишиш, туманда тадбиркорлик соҳасига янада кенгроқ имкониятлар беришни мақбуллаштириш мақсадида ўтказилган сайёр қабулга нафақат Каттақўрғон тумани вилоятимизнинг бошқа туманларидан ҳам 100 га яқин тадбиркорлар ташриф буюрди.\nТадбиркорлар ва ишбилармонлар билан учрашувда туман ҳокими Аъзамхон Бахрамов сўзга чиқиб, тадбиркорликни ривожлантириш юзасидан туманда амалга оширилаётган кенг кўламдаги ишлар юзасидан маълумот берди. Шундан сўнг республика Халқ банки бошқаруви раиси Муродилла Эшматов тадбиркорлар билан юзма-юз мулоқотга киришди.\n- Ўтган йили Авастриядан 63 бош зотдор қорамоллар олиб келган эдик дейди, “Алишер Лидер Файиз” корхонаси раҳбари Алишер Сағдуллаев. - Корхонамизга сўнгги русумдаги замонавий техникалар харид қилиш учун кам фоизли кредит сўраб мурожаат қилдим. Каттақўрғон туманининг Энамяхши қишлоғида барча қулайликларга эга замонавий чорва комплекси барпо этиш ниятидаман. Келгусида қорамоллар сонини кўпайтириш баробарида мажмуани ўзида маҳсулот қайта ишлаш тизимини ҳам йўлга қўйиш режаларимиз бор. Бугунги қабулда республика Халқ банки бошқаруви раиси имтиёзли кредит олишимиз бўйича масъулларга топшириқ берди.\nҚабул давомида тадбиркорларнинг кўплаб муаммоларига ечим топилди.


Ҳаво ҳақида — У ким, бу нима — QOMUS.INFO\nQOMUS.INFO > Ҳ ҳарфи > ҲАВО\nҲАВО — газлар, асосан, Ер атмосферасини ташкил этувчи азот ва кислороднингтабиий аралашмаси. Ҳаво ва сув таъсирида Ер сиртида муҳим геологик жараёнлар содир бўлади, об-ҳаво ва иқлим шаклланади. Ҳаво деярли барча тирик организмларнинг яшаши учун зарур кислород манбаидир (қ. Аэроблар, Нафас). Ёқилғининг Ҳавода ёнишидан одамлар ўз турмуш ва и. ч. эҳтиёжлари учун зарур иссиқлик олишда қадимдан фойдаланиб келишади. Утмишда олимлар Ҳавони мавжудликнинг асосини ташкил этувчи элементлардан бири деб ҳисоблашган. Ҳавони мустақил модда деган тушунча 18а. охиригача давом этиб келди. 1775—77 й. француз кимёгари А. Ла-вуазье Ҳаво таркибида азот ва кисло-род, 1894 й. инглиз олими У. Рамзай ва Ж. Релей аргон борлигини исботлади. Шундан кейин Ҳаво таркибида бошқа инерт газлар ҳам мавжудлиги аниқданди.\nҲаво — муҳим кимёвий хом ашё манбаларидан биридир. Соф қуруқ Ҳавонинг мол. м. 28.966, 0° да денгиз сатҳидаги босими 1013,25 ГПа; критик т-раси — 140,7°, критик босими 3,7 Мпа, ўзгармас босимдаги солиштирма иссиқлик сиғими Ср 10,045-Ю3 ж/(кг-К) (0-100° ораликда), ўзгармас ҳажмда эса С-8,3710-103 ж/ (кгК) (0-1500° оралиқца); ёруқчик нурини синдириш кўрсаткичи 1,00029, диэлектрик сингдирувчанлиги 1,000059 (0°да). Сувда эрувчанлиги 0°да 0,036%, 25° да 0,22%. Атмосферанинг Ерга яқин қисми — тропосферада масса жиҳатдан 80% га яқин Ҳаво тўпланган. Ер юзидаги соф қуруқ ҳавонинг асосий компонентлари жадвалда кўрсатилган.\nҲавода жуда оз миқдорда сув Н20 (масса жиҳатдан 0,02—4%), сульфид ангидрид §02, метан СН4, аммиак МН,, углерод (П)-оксид СО, углеводородлар, хлорид кислота НС1. фторид кислота НҒ, симоб буғлари, Н§, йод I, радон Яп, ксенон Хе, шунингдек, азот (П)-оксид ва кўпгина бошқа газлар бўлади. Тро-посферада доимо маълум миқдорда тўзон ва баъзи тасодифий қўшимчалар учрайди. Ҳаво даги азот, кислород ва инерт газлар миқдори амалда ўзгармасдир. Тирик организмлар нафас олганда, ёқилғи ёнганда, металлар эритилганда ва б. да сарфланадиган кислород миқдори яшил ўсимликлар фотосинтези туфайли тикланиб туради.\nВулканларнинг отилиши ва радиоактив элементларнинг парчаланиши — инерт газлар (аргон, гелий ва радон) манбаидир. Газларнинг энг енгили — гелий Не коинотга узлуксиз равишда тарқалиб туради. Водород ҳам гелий каби фазога тарқалади. Турли жараёнлар натижасида унинг Ҳаво даги миқдори сақланиб туради. Ҳаво даги карбонат ангидрид, сув буғи ва тўзон микдори турли шароитга қараб ўзгариши мумкин. Катта микдордаги СО, фотосин-тез жараёнларига сарф бўлади ва оке-ан сувларига ютилади. Табиатда кар-бонат ангидрид ёғоч ва кўмирнинг ёниши, тирик организмларнинг нафас чиқариши, чириш ва ҳ. к. натижасида ҳосил бўлади. У карбонатли тоғ жинсларининг парчаланиши, вул-кан отилишидан ҳам юзага келади.\nСўнгги 100 й. да атмосфера Ҳ. си таркибида СО, миқдори 10% га ортди. Унинг асосий қисми (360 млрд. т) ёқилғи ёқиш натижасида пайдо бўлди. Агар ёқилғи ёқиш суръатлари шу зайлда давом этса, яқин 50 — 60 й. да атмосферадаги С02 миқдори 2 баравар ортади ва об-ҳавонинг кескин ўзгаришига сабаб бўлиб, салбий оқибатларга олиб келиши мумкин.\nЁқилғи ёқиш — Ҳ. ни ифлослантирувчи газлар (СО, N0, §02) нинг асосий манбаидир. Сульфид ангид-рид Ҳаво кислороди таъсирида сульфат ангидрид (§03) гача оксидланади. §03 сув буғлари ва аммиак билан реакцияга киришиб, сульфат кислота Н,§04 ва аммоний сульфат (1МН4)2§04 ҳосил қилади. Бу бирикмалар атмосфера ёғинлари билан бирга Ер юзасига тушади. Ички ёнув двигателилан фойдаланиш Ҳавони азот оксидлари, углево-дородлар ва қўрғошин бирикмалари билан ниҳоятда кўп ифлослантиради. Саноат корхоналари, иссиқлик электр ст-ялари, автотранспорт, ўрмондаги ёнғинлар, бўрон ва тўзонлар Ҳавода қаттиқ зарралар (чанг, тутун) миқдорини шу даражада кўпайтирадики, натижада катта шаҳарлардаги Ер сир-тига тушадиган қуёш радиацияси анча (20—40%) камайиб кетади. Қаттиқзар-раларнинг кўп микдорда атмосферага кўтарилиши планетада иқлим ўзгари-шига олиб келади.\nҲавонинг ифлосланиши одам, ҳайвон ва ўсимликларнинг яшаш шароитини ёмонлаштиради, алоҳида касалликларнинг кўпайиши ва баъ-зан ўлимга сабаб бўладиган даражага етиши мумкин. Ҳавонинг радиоак-тив ифлосланиши айниқса хавфли (қ. Радиоактив чиқиндилар). Ҳавони ифлосланишдан сақлаш мақсадида саноат газлари атмосфераға чиқаришдан аввал тозаланади (қ. Газларни тозалаш).\nОдамнинг нормал ҳаёт фаолияти учун Ҳавонинг таркиби, кислород парциал босими катта аҳамиятга эга. Ҳаво даги кислороднинг денгиз сатҳидан юқори парциал босими 213,32 ГПа ни ташкил этади; агар у 186.65 ГПа гача пасайса, кишида кислород етишмаслиги сези-л&ди, нафас олиши чуқурлашади, қон айланиши тезлашади. эритроцит миқ-дори кўпаяди ва ҳ. к. Парциал босим 146,65 ГПа гача тушганда гипоксия аломатлари юз беради. 66,66—89,93 ГПа да ҳаёт хавф остида қолади.\nСуюқ ҳаво зичлиги 960 кг/м’ ( — 192° т-ра ва нормал босимда) бўлган зангори рангли суюқчик. Унинг таркиби турғун эмас, чунки кислороднинг буғланиш т-раси (—183°) азотнинг буғланиш т-раси (—196°) дан юқори бўлганидан, суюқ Ҳавода кис-лород атмосфера Ҳаво сига қараганда бирмунча кўп. Суюқ Ҳаво таркибида тахм. 54% кислород, 44% азот ва 2% инерт газлар бўлади. Суюқ Ҳаво сақланганда азот буғланади ва натижада кислороднинг нисбий миқдори янада кўпайиб қолади. Суюқ Ҳавонинг фракцияли буғланишидан соф азот, кис-лород, аргон ва б. инерт газлар олишда фойдаланилади. Суюқ Ҳаво пўлат баллонларда 150 атм босимда сақланади, баллон қора рангга бўялиб, устига «Сиқилган ҳаво» деб ёзиб қўйилади.\nСунъий Ҳаво (аниқроғи нафас олишга яроқли газлар аралашмаси — сунъий атмосфера) дастлаб тиббиётда кислород танқислиги касаллиги билан оғриган беморларни даволашда ишлатилган (40—60% кисло-роднинг оддий Ҳаво билан аралашмаси ёки 95% кислорд билан 5% СО, аралашмаси). Бундай сунъий газ аралашмасидан авиацияда, кончиликқутқарув ишларида ва б. да фойдаланилади. Сунъий Ҳаво ғаввослик ишларида ҳам муҳим аҳамиятга эга. Ҳаво турли жараёнларда, чунончи ёқилғини ёндиришда, рудалардан металларни эри-тиб олишда (домна ва мартен печларида), кўпгина кимёвий бирикмаларни олишда кимёвий агент сифатида ишлатилади. Ҳаво кислород, азот, инерт газлар олишда муҳим саноат хом ашёсидир. Ҳавонинг физик хос-саларидан иссиқдик ва товуш ўтказмайдиган материаллар, электр изоляция қурилмаларида, эластиклик хоссасидан пневматик шиналарда фойдаланилади. Сиқилган Ҳаво механик ишларни бажаришда (пневматик машиналар, пуркаш ва тўзитиш қурилмалари, перфораторлар ва ҳ. к.) қўлланади.\nАд.: Ивен М., Филлипс Л., Химия атмосферм, М., 1978; Уорк К., Уорнер С, Загрязнение воздуха. Источники и контроль, пер. с англ., М., 1980.\nNext PostҲАЗРАТИ СУЛТОН ЧЎҚҚИСИ


Ўзбекистонда автомобил олди-сотдиси осонлаштирилади\nЖеневанинг шов-шувли тақдимотларидан яна бири Хитой Techrules фирмасининг кўргазмаси бўлди.\n"Gentra" автомобили Россияда энг харидоргир автомобилларнинг 25 талигига кирди\nЯқинда Қатарда асос солинган Elibriea Automotive компанияси шу кунларда ишлаб чиқарилиши мўлжалланаётган супермашина тўғрисида Дохадаги автосалонлардан бирида сўз очди.\n2015 йилда Қозоғистон йўлларида яна 80 та қимматбаҳо машина пайдо бўлди\nҚозоғистон автомобиль бозори учун ҳаяжонли бўлган 2015 йилда мамлакатнинг қимматбаҳо машиналари парки тахминан яна 80 та қимматбаҳо машина билан бойиди, улар орасида Luxury синфидаги машиналар, суперкарлар бор.\nҲа, сарлавҳадан ажабланманг, бу ўзиюрар нарса автомобилдан кўра катта плитанинг бир парчасига, синиғига ўхшайди. Сиз балки кемага ўхшатарсиз.\nGM Uzbekistan 2016 йил май ойидан Chevrolet Aveo ишлаб чиқара бошлайди


Қорачиқ > Маҳаллий хабарлар > Туркистонда карантин чораларига ўзгартириш киритилди\nТуркистонда карантин чораларига ўзгартириш киритилди\nТуркистон вилоятида карантин чора- тадбирларига бўйича қарорга ўзгартиришлар киритилди. Ушбу қарорни Туркистон вилояти бош давлат санитар шифокори Нурбек Нишанов имзолади.\nҚуйидаги ўзгартиришлар киритилди:\nОммавий тадбирлар (байрам, спорт, форум, семинар, анжуман, кўргазма ва шу кабилар) тақиқланган. Қозоғистон чемпионатлари ва мусобақалар томошабинлар иштирокисиз ўтказилади.\nОчиқ ҳаводаги кинотеатрлар фаолияти рухсат берилди.\nМактабгача таълим муассасаларининг фаолияти қайта тикланди.\n65 ёшдан ошган ватандошларга зарурий ҳолатлардан ташқари кўчага чиқишлари тақиқланади.\nОзиқ-овқат ва бошқа маҳсулотлар сотиладиган ёпиқ бозорларнинг фаолияти иш кунлари соат 9:00 дан 19:00 гача, шанба куни соат 9:00 дан 17:00 гача харидорлар майдоннинг 30% ортиқ жойни эгалламаслик шарти билан давом этади. Якшанба ва байрам кунлари ишламайди.\nСавдо-кўнгилочар марказлари, савдо уйлари фаолияти иш кунлари соат 9:00 дан 22:00 гача, шанба куни соат 9:00 дан 17:00 гача давом этади. Якшанба ва байрам кунлари ишламайди.\nКинотеатрларга 30% жой тўлиш шарти билан ишлашга рухсат берилди.\nТулкибас тумани ҳокими ва Кентау шаҳри ҳокимига, Туркистон вилояти полиция бошлиғига, Туркистон вилояти жамоат соғлиғини сақлаш бошқармаси раҳбарига Жамбил ва Қизилўрда вилоятлари билан чегарага санитар блокпостлар ўрнатиш топширилди.\nҚарор 26 октябрдан кучга кирди.\nТуркистонга илк йўловчи самолёти қўнди\nҚозоғистон ва Ўзбекистон бош вазирлари Туркистонда учрашди\nТуркистонда ўқувчиларга “жонли дарслар” ўтказилади\nЭронлик физиклар йўқотилмоқда\nАтамбаевга ўқилган ҳукм бекор қилинди\nВенесуэла президенти аҳолига ўз рақамини берди


Россиянинг Волгоград шаҳрида яна бир портлаш - BBC Uzbek - Dunyo\nСўнгги янгиланиш 30 декабр 2013 - 07:30 GMT\nКетма-кет икки портлаш: Нима учун Волгоград?\nРоссиянинг Волгоград шаҳридаги троллейбус портлаши натижасида камида 15 одам ҳалок бўлгани ва 23 йўловчи жароҳатлангани айтилмоқда. Бу бир сутканинг ичида Волгограддаги иккинчи йирик портлашдир. Томоша қилишmp4\nРоссиянинг Волгоград шаҳридаги троллейбус портлаши натижасида камида 15 одам ҳалок бўлгани ва 23 йўловчи жароҳатлангани айтилмоқда. Расмийлар портлашни худкушлик амалиёти эканлигини билдиришган. Бу бир сутканинг ичида Волгограддаги иккинчи йирик портлашдир\nПортлаш шу даражада қаттиқ бўлганки, троллейбуснинг фақатгина металл қобирғалари қолган. ИИВ берган маълумотларга кўра, троллейбус бекатига яқин уйлардаги деразалар портлаш зарбидан синган.\nРоссия тергов қўмитаси ҳодисани террорчилик амали дея баҳолаган ва жиноий иш очган.\nАйрим хабарларга кўра портлаш натижасида 23 киши шифохонага ётқизилган. Жабрланганлар орасида бир ёшли гўдак ҳам борлиги айтилмоқда.\nМаҳаллий телеканалга гапирган аёлнинг айтишича, кўчадан кетаркан аввалига мушак портлашига ўхшаган овоз эшитган. Аммо яқинлашгач портлаш эканлигини кўрган. Бироқ портлаган нарса бузилиб кетганидан унинг троллейбус эканлигини билиб бўлмаган.\nҲодиса жойи хавфсизлик кучлари томонидан ўраб олинган. Фавқулотда хизмат ходимлари воқеа жойига етиб келган.\nИжтимоий тармоқларда пайдо бўлган расмларда куйиб темирга айланган троллейбус ва атрофга сочилган таналар акс этган.\nБир кун олдин темир йўл вокзалида рўй берган портлашда камида 17 одамнинг нобуд бўлгани хабар қилинганди.\nРоссия бўйлаб темир йўл вокзаллари ва аэропортларда ҳавфсизлик чоралари кучайтирилган.\nРасмийлар 2014 йилнинг бошида Сочида бўлиб ўтадиган қишки Олимпиада ўйинлари арафасида жангарилар зўравонликларни кучайтираётганидан хавотир билдирган.\nОлимпиада ўйинлари Россиянинг барқарор бўлмаган Қофқоз бўлгасига яқин жойда бўлиб ўтади.\nВолгоград Москванинг 900 чақирим жанубида, Шимолий Қофқознинг 650 чақирим шимолида ва Сочининг 700 чақирим шимолий шарқида жойлашган.\nРоссия поезд бекатида портлаш 29.12.13, Россия


Биличдан Шукергача. Ёхуд “ЖЧ-1998”да 3-ўринни қўлга киритган Хорватия терма жамоаси қаҳрамонлари ҳозир қаерда?\n7 июнь, 2021, 08:05\nТеглар:Хорватия | Славен Билич\nУлар мамлакат футболи тарихида ўчмас из қолдиришган.\nРоссияда бўлиб ўтган “ЖЧ-2018”га қадар 1998 йилги Жаҳон чемпионатида қўлга киритилган бронза медали Хорватия терма жамоаси тарихидаги энг яхши натижа бўлиб келди. Мирослав Блажевич бошчилигидаги Хорватия терма жамоаси Франция яшил майдонларида ўтказилган мундиал чорак финалида Германия терма жамоасини 3:0 ҳисобида мағлубиятга учратиб ярим финалга чиқди. Афсуски, бу босқичда улар турнирнинг бўлажак чемпиони – Францияга 2:1 ҳисобида имкониятни бой бериб қўйишди. Хорватлар учинчи ўрин учун баҳсда Нидерландия (2:1) устидан зафар қучди ва бронза медалларига сазовор бўлди.\nЙигирма йил ўтгач, Модрич ва унинг жамоадошлари Россиядан кумуш медаль билан қайтди. Улар Шукер, Бобан ва Билич каби юлдузларнинг тарихий натижаларини яхший олди. Шунга қарамай, кўплаб катта ёшли мухлислар ўша давр қаҳрамонларини яхши эслашади. Биз эса “ЖЧ-1998”да мўжиза кўрсатган юлдузларнинг ҳозирги ҳаёти ҳақида сўз юритамиз.\nСлавен Билич, 52 ёш\nЎша пайтда "Эвертон" ҳимоячиси ҳисобланган Билич Жаҳон чемпионатида Хорватия терма жамоаси ҳимоясининг етакчиси бўлган, аммо мусобақадан кейин у сон мушаклари қаттиқ жароҳат олди. Натижада, Билич узоқ вақт даволанишга мажбур бўлди. Славен олдинги даражасига қайтолмагач, Сплитнинг "Хайдук" клубига кетди. Билич айнан шу ерда мураббийлик фаолиятини бошлади. Кейинчалик Хорватия ёшлар терма жамоасини шуғуллантирди. Сўнгра унга Хорватиянинг асосий терма жамоаси ишониб топширилди.\n2012 йилда у Москванинг “Локомотив” клубига таклиф этилди. Афсуски, Билич футболчилар билан тил топиша олмади ва натижада жамоа мавсумни 9-ўринда якунлади. Шу тариқа унинг Россиядаги фаолиятига якун ясалди. Славен шундан кейин “Бешиктош” (2013-2015), “Вест Хэм” (2015-2017), “Ал-Иттиход” (2018-2019) ва “Вест Бромвич” (2019-2020) клубларини бошқарди. У 2021 йилнинг январидан буён Хитойнинг “Бэйцзин Гоань” клубига устозлик қилмоқда.\nАлёша Асанович, 55 ёш\nХорватиялик ярим ҳимоячи 1998 йилги Жаҳон чемпионатида Билич билан бирга 7 та учрашув ўтказган. Эътиборлиси, мундиалдан ҳам сўнг улар узоқ вақт ёнма-ён фаолият олиб боришди. Асанович ҳам фаолиятини Билич каби Сплитнинг “Хайдук” клубида якунлади, сўнгра Хорватия ёшлар терма жамоасида Биличга ассистентлик қилди. Кейин улар биргаликда 6 йил давомида мамлакатнинг асосий терма жамоасини бошқарди. Улар бошқарган Хорватия “Евро-2008”нинг чорак финалига қадар етиб борди.\nАлёша 2012 йилда “Локомотив”да ҳам Билич билан бирга ишлади ва шундан сўнг улар ажралиб кетишди. Асанович Словакиянинг "ДАК 1904" клуби техник директори бўлди ва орадан бироз вақт ўтгач Австралияга жўнаб кетди. У у ерда ярим профессионал ҳисобланган "Мельбурн Найц" клубини бошқарди. Эски танишлар 2018 йилда Саудиянинг “Ал-Иттиход” клубида яна бирлашишди, аммо кейин яна ажралиб кетишди. Асанович ҳозир Хорватия футбол иттифоқида фаолият юритмоқда.\nЗвонимир Бобан, 52 ёш\nАммо "Милан" афсонаси Бобан фаолиятини якунлаганидан сўнг мураббий бўлмасликка қарор қилди. У спорт журналистикасини танлади ва Хорватия ҳамда Италия телеканалларида эксперт бўлиб ишлади. Загреб марказида жойлашган Бобан ресторани ҳам унга тегишли.\n2016 йилда Звонимир ФИФА бош котибининг ўринбосари бўлди. Бироқ уч йилдан сўнг у бу лавозимни тарк этиб, “Милан”га футбол бўлими бошлиғи сифатида қайтди. У “Сан-Сиро”да узоқ қолмади. 2020 йил март ойида Бобан ишдан бўшатилди. Звонимир ишдан бўшатилишига қарши чиқди ва "Милан" устидан судга шикоят қилди. Ўтган йилнинг охирига келиб, у бу ишни ютиб чиқишга муваффақ бўлди, натижада «россонерилар» унга 5,3 миллион евро товон пули тўлаши белгиланди. Бобан бир ой олдин УЕФАда янги лавозимни эгаллади. Энди у иттифоқ президенти Александр Чефериннинг махсус маслаҳатчиси ҳисобланади.\nРоберт Просинечки, 52 ёш\n“Динамо” Загреб ярим ҳимоячиси 1998 йилги Жаҳон чемпионатида Ямайка (гуруҳ босқичида 3:1) ва Нидерландия терма жамоаларига қарши (учинчи ўрин учун ўйинда 2:1) учрашувларда иккита гол урган. Шу тариқа Просинечки иккита терма жамоа сафида (Югославия ва Хорватия) Жаҳон чемпионатида гол урган тарихдаги биринчи футболчига айланди.\nРоберт футболчилик фаолиятини якунлаганидан сўнг Загребнинг "Динамо" клубида ёрдамчи мураббийга айланди. Кейинчалик у Хорватия терма жамоаси мураббийлар штабида Билич ва Асанович билан бирга ишлади. Просинечки бош мураббий сифатида илк бор Сербиянинг "Црвена Звезда" клубини бошқарди. Шундан сўнг у Озарбайжон, Босния ва Герцеговина терма жамоаларига ҳам устозлик қилди. 2019/2020 йилги мавсумда Роберт Туркиянинг "Кайсериспор" клубида ишлади. Кейин эса "Денизлиспор"га кўчиб ўтди ва уч ярим ойдан сўнг у ердан истеъфога чиқарилди. Шундан буён Просинечки ишсиз ҳисобланади.\nДавор Шукер, 53 ёш\n“ЖЧ-1998” Шукернинг фаолиятидаги энг юқори чўққи бўлди. Давор Ямайка, Япония, Руминия, Германия, Франция ва Нидерландия терма жамоалари дарвозасини ишғол қилиб, мусобақанинг энг яхши тўпурарига айланди ва кумуш тўпни қўлга киритди. Бундан ташқари, у мундиалнинг рамзий жамоасига киритилди. Жаҳон чемпионатидан бир йил ўтиб, Шукер "Реал"ни тарк этди ва АПЛга йўл олди - аввал "Арсенал"да, сўнгра "Вест Хем"да ўйнади. У фаолиятини Германиянинг "Мюнхен 1860" клубида якунлади.\nДавор ўз академиясини очди ва 2010 йилда Хорватия футбол иттифоқига ишга жойлашди. Икки йилдан сўнг у Влатко Маркович ўрнига ташкилот президенти этиб тайинланди. Энди Шукер УЕФА ижроия қўмитаси аъзоси бўлиш билан бир қаторда Хорватия футбол иттифоқини ҳам бошқариб келмоқда.\nГоран Влаович, 48 ёш\n“Валенсия” ҳужумчиси мундиалда Шукер билан жуфтлик ҳосил қилди ва Германия терма жамоасига қарши ўйинда иккинчи голни урди. “ЖЧ-1998”дан кейин Влаович “кўршапалаклар” сафида Испания кубоги ва Суперкубогини қўлга киритди. Горан аср бошида Грецияга йўл олди ва “Панатинаикос” сафида 4 мавсум тўп сурди. У ушбу жамоа таркибида 2003/2004 йилги мавсума “олтин дубль” қайд этди.\nФаолиятини тугатгандан сўнг, Горан экспертликка қайта ўқиди. У тез-тез Хорватия терма жамоасининг ўйинларини муҳокама қилади ва бу ҳақда интервюлар беради. У яқинда иккинчи турмуши ҳисобланган 32 ёшли хорватиялик модель Ивана Мишурадан қиз фарзанд кўрди.\nМирослав Блажевич, 86 ёш\nХорватиялик мутахассис 1998 йилги жаҳон чемпионатида бронза медаллари қўлга киритилганидан икки йил ўтиб, Хорватия терма жамоасини тарк этди. Кейинчалик, Блажевич Эрон ҳамда Босния ва Герцеговина терма жамоаларига, шунингдек, Хорватиянинг бир қатор клубларига устозлик қилди. Қисқа муддат Хитой Олимпия терма жамоаси билан ишлади. 2005 йилда у ҳатто Хорватия президентлигига мустақил номзод сифатида қўйилди, аммо бир фоиз ҳам овоз тўплай олмади.\nОрадан ўн йил ўтгач, 2015 йилда Блажевич Хорватиянинг “Задар” клубини тарк этди ва шу йилнинг ўзида мураббийлик фаолиятини якунлади.


Япон кредитига Тошкентда икки телеканал очилаяпти\nMY5 телеканали логотипи\nДекабрь ойидан бошлаб Тошкентда “Маҳалла” ва “Менинг юртим” телеканаллари иш бошлайди. “Маҳалла” канали ЎзМТРК томонидан, “Менинг юртим” эса “Ўзбекнаво”, "Камолот" каби жами 4та ташкилот кўмагида тузилган. Расмийларга кўра, иккита телеканал ҳам Япония томонидан ажратилган имтиёзли кредит ҳисобига очилаяпти.\nЯпон кредитига очилаётган “Маҳалла”\nЎзбекистон миллий телерадиокомпанияси (ЎзМТРК)нинг тўққизинчи канали сифатида очилаётган “Маҳалла” телаканали 1 декабрдан бошлаб ишга туширилади.\nЎзМТРКнинг ўзини таништирмаган ходимига кўра, “Маҳалла” канали Япония томонидан рақамли телевидениени ривожлантириш учун Ўзбекистонга берилган маблағ эвазига ишга туширилади:\n“Япония кредити эвазига “Маҳалла” цифровой стандарт телеканал сифатида фаолият кўрсатади. Бошида янги телеканал 6 соатдан эфирга чиқади. Кейинчалик дастурлар вақти кўпайтирилади. Бу телеканал орқали маҳаллаларимиз ҳаётига оид маърифий дастурлар эфирга берилади”, деди ЎзМТРК ходими.\nУнинг айтишича, жорий йил бошида Ўзбекистонда рақамли телевидениени ривожлантириш учун Япония 78 миллион АҚШ доллари миқдорида имтиёзли қарз ажратган:\n“Япония кредити асосида мамлакат ҳудудида юз фоиз рақамли телевидение бўлади. Беш йилга мўлжалланган махсус лойиҳанинг умумий қиймати 92 миллион долларни ташкил этади. Япон кредитидан ташқари ташкилот- идоралар ҳомийлиги йўлга қўйилган”, деди ЎзМТРК ходими.\n“MY5”да 1 ойда 1000та ролик айланади\n12 ноябрдан бошлаб тест режимда синаб кўрилаётган “Менинг юртим” телеканали 8 декабрь - Конституциянинг 22 йиллиги куни расман иш бошлайди.\nБу ҳақда Озодликка гапирган “Ўзбекнаво” эстрада бирлашмасидаги исмини очиқламаётганимиз мулозимига кўра, Япония кредити ҳисобидан очилаётган “Менинг юртим” телеканалига яна тўртта ташкилотнинг ҳомийлиги жалб қилинган:\n“Биласиз 2018 йилгача мамлакатдаги барча телеканаллар цифровой бўлади. Бу каналга Япония кредитидан ажратилган маблағ сарфланаяпти. Яна бизнинг бирлашма билан биргаликда Ўзбекистон электрон оммавий ахборот воситалари миллий ассоциацияси, “Камолот” ёшлар ҳаракати ва Ёшлар маданият ва санъат маркази кўмагида ташкил қилинди. Канал ёшларга мўлжалланган бўлиб, дастурларнинг катта қисми мусиқий-маданий ва кўнгилочар кўрсатувлардан иборат. Каналда ишлайдиган ходимлар ҳам асосан ёшлар”, дейди “Ўзбекнаво” мулозими.\n«Менинг юртим» телеканали "MY5" логотипи билан эфирга узатилади.\n“MY- менинг юртим сўзларининг бош ҳарфи бўлиб, муваффақият белгиси бўлган 5 рақами эса телеканалнинг зўрлигига ишора сифатида. “Ишим беш”, “Беш кетдим” ибораларини эсласангиз кифоя. MY5ни инглизчадан ўгирсангиз, “меники беш” деган маънони беради”, дейди “Ўзбекнаво” мулозими.\nСуҳбатдошга кўра, “Менинг юртим” телеканали пойтахтликлар ва Тошкент вилояти аҳолисига мўлжалланган бўлиб, тахминан 5 миллион томошабинга эга бўлиши кўзланган.\nЎзбекистон электрон ОАВ миллий ассоциацияси сайтидаги маълумотга кўра, “Менинг юртим” телеканали кўрсатувларининг 60 фоизи ўзбек тилида, 40 фоизи эса рус ва инглиз тилида эфирга узатилади. Ушбу телеканалнинг бошқа телеканаллардан асосий фарқи унда бир ой мобайнида 1000 та ижтимоий ролик эфирга узатилади.\nЎтган йилнинг октябрь ойида президентнинг тўнғич қизи Гулнора Каримовага тегишлилиги айтиладиган Forum TV, TV-Markaz, NTT ва SOFTS телеканаллари ёпилди.\nОрадан бир ой ўтиб ушбу телеканаллар ўрнини босиши айтилган "Наво" мусиқий телеканали ишга туширилди.\nЛекин тошкентлик томошабинларга кўра, "Наво" канали Гулнора Каримованинг ёпилган телеканаллари каби оммабоп бўла олмаган.\nКейинги пайтларда ижтимоий тармоқларда "Наво" канали кўрсатувларига норозилик сифатида билдирилаётган фикрлар кўпаётгани кузатилди.\nЭндиликда мутасаддилар “Наво” канали эриша олмаган оммабопликка "MY5" телеканали эришишини кутишмоқда.


1 февралдан қоғоз шаклидаги ойлик йўл чипталари сотувга чиқарилмайди\n1 февралдан қоғоз шаклидаги ойлик йўл...\n25.01.2021 17:59 0 1638\n2021 йил 1 февралдан бошлаб барча турдаги (талаба, ўқувчи, нафақа ҳамда аҳоли учун) мўлжалланган қоғоз кўринишидаги ойлик йўл чипталари сотувга чиқарилмайди. Бу ҳақда «Тошшаҳартрансхизмат» АЖ хабар берди.\nШунингдек, 2021 йил 1 февралдан бошлаб имтиёзли электрон ойлик йўл чипталари учун белгиланган кунлик тарифлар фаоллаштирилади.\nЭлектрон ойлик йўл чипталарини биринчи бор харид қилаётган йўловчиларнинг транспорт карталарида 30 кунлик тариф автоматик тарзда ёқилади.\nХабарда таъкидланишича, сотиб олинган электрон ойлик йўл чипталаридаги тарифлар биринчи тўловни амалга оширган кундан бошлаб, тарифда белгиланган кунга қадар амал қилинади.\nҚўлланма: Барча турдаги транспорт карталари 3 йил муддат фойдаланиш учун тақдим этилади. Ҳар ой янги электрон ойлик йўл чипталари ҳарид қилиш лозим бўлмайди. Фақатгина ўзингизга қулай тарифларни юклаб олиш кифоя бўлади.


«Москва» жоме масжиди (фотолавха)\n23 сентябрь 2015 йил Россия Федерацияси пойтахтининг “Проспект мира” даҳасида янгидан бунёд этилган “Москва” Жоме масжидининг тантанали очилиш маросими ўтказилади. Масжиднинг тантанали очилиш маросимига Россия Федерацияси муфтийлар кенгашининг раиси, Россия мусулмонлари диний идораси раиси, муфтий шайх Равил Гайнутдин таклифига биноан Вазирлар Маҳкамаси ҳузуридаги Дин ишлари бўйича қўмита Масжидлар бўлими бошлиғи М.Б. Йўлдошев ва Ўзбекистон мусулмонлари идораси Матбуот котиби Ж. Нуриддинов бугун эрталаб Москва шаҳрига жўнаб кетишди, деб хабар берди Ўзбекистон мусулмонлари идораси матбуот хизмати.\nЯнгидан бунёд этилган масжид фашизм устидан қозонилган Ғалабанинг 70 йиллигига ҳамда 111 йил аввал қурилган масжиднинг янгиланган Жомеъ масжиди – Россиянинг Бош масжиди ўзининг эшикларини пойтахт мусулмонлари ва меҳмонлари учун очмоқда.\n/ «Москва» жоме масжиди (фотолавха)


Энг қаттиққўл давлат раҳбарларининг рафиқалари қандай услубда кийинади? (фото) - Daryo\n20:45, 30.11.2020 71628\nКийиниш борасида ўз услубига эга мазкур аёллар мода ва дид, турмуш ўртоқларининг сиёсий қарашларига боғлиқ эмаслигини исботласа, айримлари мамлакатдаги муҳитдан келиб чиққан ҳолда кийинади.\nКонстанциянинг турмуш ўртоғи Экваториал Гвинеядаги ҳарбий тўнтарилишдан кейин ҳокимиятга келган. Манге хоним жамоатчилик ишларида унчалик фаол эмас, у камдан кам омма олдида чиқиш қилади.\nРасмий учрашувлар учун у костюмларни, бошқа мамлакатларга ташриф учун эса миллий либосларни афзал билади.\nАнгола собиқ президентининг рафиқаси 2017 йилда мамлакат биринчи хоними бўлган. У собиқ модель ва стюардесса сифатида ҳам фаолият олиб борган. Айнан стюардесса сифатида ишлаётганида давлат раҳбари билан танишган. У тадбирлар учун оқсуякларга хос кийинишни афзал билади. Унинг кийиниш услуби асосан классик бичимли костюмлар, либос ва паст пошнали учли туфлидан иборат.\nЛи Сол Жу\nЛи Шимолий Корея модасига мувофиқ кийинишни хуш кўради. Мамлакатнинг ўзида ишлаб чиқарилган костюмлар, калта юбка ва баланд бўлмаган пошнали туфли ва аксессуар тақмаслик унга хос. Аммо шунга қарамай у Европа модасининг ихлосманди саналади.\nКамерун президенти Пол Бийянинг рафиқаси кийиниш борасида бошқаларга ўхшамаганлиги билан ажралиб туради.\nУнинг кийиниш услуби бошқаларга тушунарсиз ва ғарб ОАВлари учун ҳамиша мавзу эканига қарамай, ўз мамлакати аҳолиси учун мода борасида илҳом олса бўладиган аёллардан ҳисобланади.\nШейҳа Моза бинт Насер ал-Миснед\nҚатар амирининг рафиқаси кийиниш борасида ўзига яраша дид эгаси. Ёрқин рангдаги либослар, туфли ва баланд бўлмаган пошнали туфли ва тюрбан (бош аксессуари) унинг образларига хос.\nУ брендлардан кийиниши, қимматбаҳо тақинчоқлардан фойдаланиши мумкин. У эркин ва истаган усубида кийиниши мумкин.\nГаитининг биринчи хоними кийиниш борасида Жаклин Кеннедидан илҳомланади. Chanel услубидаги костюмлар, маржон, катта кўзойнак ва қиммат пойабзал унга хос. Мишель хайрия ишлари билан шуғулланган, аммо кейинчалик бу маблағлар ўзлаштириб олингани маълум бўлган.\nТурмуш ўртоғи ҳаддан ортиқ ҳашаматда яшагани, балл ва харидлар сабаб танқидлар остида қолган. 1986 йилда оммавий норозиликлар сабаб жуфтлик қимматбаҳо нарсаларни ўзи билан олиб мамлакатдан қочиб кетган. Кейинчалик улар ажрашган ва Мишель ўзи маблағнинг маълум қисмини олиб қолган ва ҳашаматли ҳаёт кечиришида давом этган.\n02:58, 28.01.2021 174\n02:22, 28.01.2021 440\n01:51, 28.01.2021 953\n01:30, 28.01.2021 1117\n23:27, 25.01.2021 79758\n22:56, 26.01.2021 68301\n22:57, 25.01.2021 64115\n23:11, 26.01.2021 60749


1 йил аввал | Jasurbek | 1353\nАссалому алайкум! Жой бўшатишлик мени ихтиёрим эмасми? Ёки мажбурманми? Мен яшаётган давлатда кўп қисми христиан. Аллоҳ таоло Тавба сурасида мушриклар нажас деб айтгани учун ҳам жой бўшатгим келмайди. Мен мўмин бўлсам, мехнат қилсам, илм ва билм олсам мен ҳам чарчайман. Шу нажасга жой бўшатаманми?\nИсломда инсон зотидан нафратланиш деган нарса йўқ. Унинг куфри ва ёмон амалидан нафратланиш мумкин. Кофирлар билан муомала қилишга келадиган бўлсак, шариатимизда инсон ким бўлишидан қатъий назар унинг зотидан нафратланишга ҳеч кимнинг ҳаққи йўқ. Ҳаттоки кофирнинг зотига нисбатан юзни буриштириб қараш ҳам шариатимизда ҳаром қилинган. Мўмин бўлмаган кишиларнинг сифатларига масалан кофирнинг куфр сифатига, фосиқ-фожирнинг фисқи-фужур сифатига норозилик билдирилади. Лекин норозилик билдириш ҳам шариат рухсат берганчалик чегарада бўлади.\nАллоҳ таоло Қуръони Каримда уларга қандай муносабатда бўлишни баён қилиб :\n"Роббингнинг йўлига ҳикмат ва яхши мавъиза ила даъват қил. Ва улар ила гўзал услубда мужодала эт. Албатта, Роббинг Ўз йўлидан адашганларни ўта билувчи ва ҳидоят топувчиларни ҳам ўта билувчидир" деб марҳамат қилган. (Наҳл 125. “Тафсири Ҳилол”)\nУшбу оятда Аллоҳ таоло Ислом даъвати, асослари ва услубларини Пайғамбаримиз Муҳаммад соллаллоҳу алайҳи васалламга ва у киши орқали яхшиликка чорловчи умматларига баён қилиб бермоқда.\n«…ва яхши мавъиза ила даъват қил».\nШунингдек, даъват яхши мавъиза орқали йўлга қўйилмоғи керак. Кишиларни қизиқтириш, рағбатлантириш учун чиройли сўз ва гапларни топиб гапириш зарур бўлади. Уларни нафратлантирмаслик лозим.\nҲар бир даъватчи кишилар билан гўзал услубда мунозара қилиши керак. Аллоҳнинг йўлига даъват, аввало, фикрий ҳаракатдир. Фикрий ҳаракат бор жойда мунозара бўлиши турган гап. Ислом даъватчиси мунозарани ғоятда гўзал услубда олиб боришга тайёр бўлиши керак. У рақиби билан талашиб, тортишиб, бақир-чақир, уруш-жанжал қилмасдан, рақибининг кўнглига йўл топиб, унга қаноат ҳосил қилдириб, ўзи сезмаган ҳолда Исломга мойил бўлиб қоладиган даражада усталик билан мунозара олиб бориши лозим.\n«Албатта, Роббинг Ўз йўлидан адашганларни ўта билувчи ва ҳидоят топувчиларни ҳам ўта билувчидир».\nЯъни яхшиликка чорловчи ўз вазифаси даъват қилиш эканини, ҳидоят ва залолат Аллоҳга боғлиқлигини ҳеч қачон унутмаслиги керак.\nИсломга даъватнинг асосий қоидалари шулардан иборат. Гоҳида ҳикмат ва яхши мавъиза ила Аллоҳнинг йўлига чақираётган яхшиликка чорловчиларга қарши душманлик, тажовузкорлик содир бўлиши ҳам мумкин.\nУламоларимиз бунга мисол қилиб, агар бир яқин дўстингизни фарзандлари бошқа дин вакили бўлса ёки фисқи-фужурга берилган бўлса, дўстингиз хузурида сизни кўриб ва эшитиб турган ҳолатида унинг фарзандларига қандай муносабатда бўласиз? Албатта уларни ҳақоратламайсиз, имкон қадар дўстингиз кўнгли оғримайдиган сўзларни топиб уларга панд-насиҳат қилишга ҳаракат қиласиз. Дўстингиз фарзандларини дўстингизга бўлган алоқадорлиги Аллоҳнинг бандаларини Аллоҳга бўлган алоқадорлигичали бўлмайди. Чунки ота фарзандни дунёга келишига сабабчи бўлса, Аллоҳ бандаларни Яратувчиси ҳисобланади. Валлоҳу аълам!\nҚазо намозни иқтидо қилиш\nКўзга дори томизиш\nҲазратнинг таржимаи ҳоллари\nЛуқма ҳақида китоб\nСуралар туширилган идишлар


Қирғизистонда “Мегаком” мобил компаниясининг собиқ раҳбари Оқилбек Жамангулов ҳибсга олинди\nМегаком собиқ директори Оқилбек Жамангулов 12 майга қадар ҳибсда сақланади. Бундай қарор 14 март куни Бишкекнинг Первомайский туман суди томонидан қабул қилинган.\nГумонланувчининг адвокати Канат Хасанов Озодликка унинг мижози Жанубий Кореянинг икки фуқароси ўртасидаги молиявий битимда айбланганини айтди. Оқилбек Жамангулов Қирғизистон Республикаси Адлия вазирлиги ҳузуридаги Жазони ижро этиш давлат хизматининг 21-сонли муассасасида сақланади.\nМегаком собиқ раҳбарига нисбатан аниқ ким ариза бергани маълум қилинмаган. 12 март куни у назорат органига сўроққа чақирилиб, ўша куни ҳибсга олинган. Қатор маҳаллий ОАВ у жанубий кореялик инвесторлардан пора олаётганликда гумонланаётгани ҳақида хабар тарқатган.\nЖогорку Кенешнинг собиқ депутати Оқилбек Жамангулов 2018 йил 24 октябрдан буён «Альфа Телеком” (Мегаком бренди) ЁАЖни бошқариб келаётган эди. 2020 йил октабр ойида бўлиб ўтган парламент сайловларида у “Биримдик” партияси сафидан депутатликка номзодини қўйган. 2021 йил март ойида Жамангулов истеъфога чиқиш тўғрисида ариза ёзгани хабар қилинган эди. Унинг ўрнига Азат Базарқулов тайинланди.


Покистон расмийлари: Қабилалар минтақасида 76 жанггари ўлдирилди\nПокистон-Афғонистон чегараси яқинида жойлашган Шимолий Вазиристон минтақасида ҳаво зарбаларидан 76 нафар жанггари ўлдирилган. Бу ҳақда билдирган Покистон расмийларига кўра,27 январь кунги ҳаво зарбаларидан ўлганлар орасида чет элликлар ҳам бўлган.\nПокистон армияси Шимолий Вазиристонда маҳаллий толиблар ва бошқа жанггари гуруҳларга қарши ўтган йилнинг июнь ойидан буён ҳарбий амалиётлар ўтказиб келади. Ҳаво зарбалари, тўп ва миномётлардан ўққа тутиш ҳамда пиёда қўшинларни сафарбар этиш дохил бу амалиётларда, Покистон расмийлари иддаосича, 1800 дан зиёд жанггари ўлдирилган. Аммо бу маълумотни айни дамда мустақил манбалар орқали тасдиқлатишнинг имкони йўқ.\nРасмий Исломобод маҳаллий толибларга қарши амалиётларни исломий жанггариларнинг Пешовардаги мактабга қилган ҳужумидан сўнг кучайтирган. Ўтган йилнинг 16 декабрида амалга оширилган бу ҳужум оқибатида 150 дан зиёд киши нобуд бўлган. Қурбонларнинг аксариятини мактаб ўқувчилари ташкил қилган.


ЎзА - ГАРАША ҚИШЛОҒИ. Бу қишлоқда биронта бола “2” баҳо олса, тоғда юрган чўпонлар ҳам эшитади\n18.02.2018 09:00 Чоп этиш версияси\nИнсон бу дунёга келмасидан олдин онасининг жисм-у жонида нафас ола бошлайди. Энг биринчи тинглаган мусиқаси онасининг юрак уришидир. У ҳали ҳеч нарсани англамай туриб, она вужудини англайди, сезади. У ёруғ дунёга келгандаги йиғиси, чинқириғи она вужудини тарк этгиси келмаганидан, онанинг иссиқ бағридан айрилишни истамаганидандир.\nФарзанд бу дунёга келиши билан онага талпинади. Она сутидан аълороқ озуқаси йўқ. Онасининг ҳидидан ёқимли ҳид, алласидан азиз қўшиқ йўқ. Бу илоҳий боғлиқликка қандай путур етади? Қачон путур етади? Биз ҳеч қачон ўзбекчиликнинг ёзилмаган, аммо муқаддас қонунларига хиёнат қилмаймиз. Унда онасининг айтганини қилмайдиган болалар қандай пайдо бўлмоқда? Болаларнинг мурғак қалбида бобоси, бувисининг фикрини инкор қилиш қаердан пайдо бўлмоқда? Улардан руҳан узоқлашиш, уларни соғинмаслик...\nАввало, биз катталар болаларимиздан узоқлашмаяпмизми? Бизнинг ўзимиздан бошланмаяптими муқаддас қонунларни писанд қилмаслик? Биз болаларсиз роҳат истаб қолдик. Болаларсиз кафе, ресторанларга боришни истаймиз. Болаларсиз меҳмондорчиликка боришни маъқул кўрамиз. Ҳатто қариндош-уруғникига болаларсиз боришни қулай сезамиз. Бола бизга халақит беради. Бола билан борсанг, мириқиб дам ололмайсан, бола гапни бўлади, бола маданий жойларда маданиятсизлик қилиши мумкин. Ва ҳоказо...\nБиз боламизга кераклича вақт ажратмаймиз. Зеро, бу ҳам ҳар кимда ҳар хил кечади. Айрим бола бор – унга бир кунда икки соат вақт ажратиб, дарсларини тайёрлатиб, чин дилдан гаплашиб ўтириш мумкин. Айрим бола бор – сизни тушунади, дарсларини ҳам қилади, қўшимча вазифаларни ҳам кўнгилдагидек бажаради.\nИсроилда боласи “2” баҳо олган одам ишдан бўшаш учун ариза берар экан\nАлбатта, болага фақат онанинг ўзи ҳар кун вақт ажратолмаслиги мумкин. Унда ота ёрдамга шошилмоғи керак. Йўқса, уйдаги кексалар кўмакка келиши керак. Бола то фанларни яхши ўзлаштириб олгунча, албатта. Исроилда боласи “2” баҳо олган одам ишдан бўшаш учун ариза берар экан. Агар унинг боласи бир ой ичида баҳосини “5” га тузатса, отанинг иш ўрни ва ойлик маоши сақланиб қоларкан.\nБизда-чи? Боламизнинг фанлардан яхши ўзлаштириши учун етарли вақт ажратяпмизми? Мактаб билан боғланиб турамизми? Бола қайси фандан “оқсаётган” бўлса ўша фан ўқитувчиси билан учрашиб маслаҳатлашяпмизми?\n“Оталарни мактабга жалб этиш, ота-оналар йиғилишига чақириш жуда қийин. Йиғилишларга асосан оналар келишади. Бола яхши ўзлаштирмаётганини кундаликка ёзиб юборсак, баъзи оталар болаларини жазолайдилар. Ахир, бунда болани руҳан майиб қилиб қўйишимиз мумкин-ку. Бола ёмон баҳо олиб борса, бир ўқувчимнинг отаси соатлаб қўлини кўтартириб, бурчакка турғазиб қўяр экан” дейди Сергели туманидаги З-умумтаълим мактаби директори Нигора Жабборова.\nБолани жазолашдан олдин ўзимизни назорат қилсак, ўзимизга қуйидаги саволларни берсак бўлармиди:\n– Сиз болангиз ўқийдиган мактабга бир йилда бир марта бордингизми?\n– Мактаб кутубхонасига кириб кўрганмисиз?\n–Нега сизнинг болангиз бирорта ҳам фан олимпиадаларида иштирок этмайди?\n–Мактаб ошхонасидаги таомлар ҳақида фикрингиз қандай?\n–Нега болангиз камгап, болаларга қўшилмайди?\n–Нега болангиз спорт мусобақаларида фаол эмас?\n–Нега болангиз кейинга пайтларда жиззаки ва асабий?\n–Боланггизнинг мактабда дўсти йўқ, нима учун?\nСиз шунчалар бандмисиз? Ёки ўз болангиз ўқиётган мактабга борсангиз обрўйингизга путур етадими? Болангизга таълим бераётган ўқитувчилар билан учрашсангиз, мансабингиздан тушиб қоласизми?\nЙўқ, сизнинг вақтингиз йўқ! Кўнгилочар давраларга, гап-гаштакларга, бозорма-бозор юришга вақт топасиз. Собиқ синфдошлар, курсдошлар ёки ҳамкасблар, дўстлар, жўралар учун вақт бор. Мактабга боришга эса вақтингиз йўқ. Бу адолатданми, инсофданми?\n5 та фан доктори, 8 та фан номзоди\nБухоронинг Шофиркон туманида Тезгузар деган қишлоқ бор. Шу қишлоқда ўзбек фалсафасининг отаси, академик Иброҳим Мўминов таваллуд топган. Тезгузар ва унинг яқинидаги қишлоқлардан 5 та фан доктори, 8 та фан номзоди чиққан. Тезгузарга битта янги китоб келса, уни бутун маҳалла қўлма-қўл қилиб ўқиган.\nАкадемикни болалигида ҳамқишлоқлари “доно қуш”деб аташар экан. Ҳозир ҳам тезгузарликлар аълочи болаларга ”доно қуш”дея ҳурмат билдиришади. Жиззахда Гараша деган қишлоқ бор. Бу қишлоқда биронта бола “2” баҳо олса, тоғда юрган чўпонлар ҳам эшитаркан. Ёмон баҳо олган боланинг ота-онасини кўрган гарашаликлар уйига қайғу йўллаган одамни кўргандай ҳамдардлик билдириб: “Хафа бўлманг, болангиз “2” баҳони тезда тузатади. Ахир у гарашалик-ку!" деб далда беришар экан.\nЁш Амир Темурга отаси Тарағай Баҳодир бир кун кўп қўй бериб, сотиб келишни буюрибди. Темур қўйларни сотиб бозор айланиб юрса, бир дарвеш қўлида бир парча қоғозга ёзилган шеърни минг тилло тангага сотаман, деб боши узра айлантираётган экан. Темур қоғозни сотиб олибди. Дарвеш унга қоғозни отанг олдида очиб ўқигин, дебди. Шунга кўра, Темур қоғозни отасига кўрсатибди. Дарвеш таниқли олим Камол Хўжандий экан. Тарағай Баҳодир ўғлидан ранжисада, бу харид ортида эзгуликлар борлигини сезиб, мамнун бўлибди.\n“Билим барча кулфатларга қалқон” деган экан ҳазрати Рудакий. Демак,болаларимизга китоб ўқишни ўргатиш балолардан ҳимояланишни ўргатиш экан-да.\nМактабда шаклланаётган иммунитет оилага бориб бой берилмасин\nБола эмаклай бошлаганда иссиқда куйиб қолмаслиги учун унга чойнакни кўрсатиб, ”Бу иссиқ, ушласанг куясан” деб,тушунтирамиз. Мурғак буни кунба-кун тушуниб боради. Аста қўлини тегизиб кўриб,қайта чойнакни ушламайди. Ақлини таний бошлагач, электрдан, оловдан, сувдан эҳтиёт бўлишни ўргатамиз. Оқибати ҳалокат эканини бола англаб етгач, хотиржам бўламиз. Нега китоб ўқишга – ҳалокатдан ҳимояланишга ўргатмаймиз. Ўргатиш, керак бўлса, мажбуран ўргатиш керак. Тўғри, бу оғир иш. Кетмон чопишни ўргатиш осондир, камон отишни, қўшиқ айтиш ўргатиш осондир, аммо китоб ўқишни ўргатиш оғир. Бу борада оила ва мактаб ҳамкорлиги жуда зарур. Мактабда шаклланаётган иммунитет оилага бориб бой берилаверса, бола орқага кетаверади. Уни ҳар икки томон қаттиқ назоратда ушлаши шарт.\nҲа, мураккаб йўл босиб ўтилиши учун тарбиянинг барча усуллари қўлланилиши зарур. “Ўқитувчига давлат маош тўлайди, ўқитиш унинг вазифаси” десак, адашамиз, ўзимизнинг зараримизга адашамиз. Ўқитувчи ўқитмоқда, тарбияламоқда. Ўқитувчилар болага берган билими учун маош олади. Аммо боланинг билими ота-онасига умрбод хизмат қилади. Унинг ақли ота-онасига ҳар кун, ҳар лаҳза бахтли ҳаёт бахш этади. Кексалигига фароғат, умрига мазмун беради.\nАқлли одамлари кўп юрт қудратли бўлишини барчамиз биламиз. Шунинг учун ҳам Президентимиз 2017 йил 13 сентябрда “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида”ги қарорни қабул қилиб, бу масалани давлат даражасига кўтарди. Бу қарорнинг ижроси ҳар бир оилага зиё олиб киради. Ҳар бир инсоннинг умр йўлини мунаввар этади. Бугун ҳар бир маҳаллада кутубхона ташкил этилмоқда. Ўқув муассасаларида оммавий китобхонлик ўзининг дастлабки натижаларини бера бошлади. Шундай экан, ҳар бир оила бошлиғи ўз муқаддас салтанати – оиласида маърифат ҳомийси бўлмоғи шарт. Тушунмаганларга тушунтирилади. Ёдидан чиқарганларнинг ёдига солинади. Ер юзида миллионлаб одамлар саводхонлик бахтидан бебаҳра. Миллионлаб одамлар ўз исмини ёза олишдек қувончдан бенасиб. Уйига бир дона ҳам китоб олиб кирмайдиган одамлар бор.\nКитоб дўконига бормаган ота ёки она эртага боласидан нима кутади?\n“Китоблар донишмандликни ёйиш қуролидир” дея уқтиради машҳур педагог Каменский. “Ҳар кун жаҳоннинг энг донишманд кишилари билан мулоқотда бўлишдан кўра қимматлироқ нима бор?” дейди Лев Толстой.\nУйингизга китоб келтирсангиз, жаҳон донишмандларини уйингизга таклиф этган бўласиз. Донишмандлар яшаётган уйга бахтсизлик киролмайди.\nМуҳтарам ота-оналар! Болангизнинг ўқишини назорат қилишга вақт топинг. Ўзлаштириши қийин бўлган фанини аниқланг. Болани жазолашга, ўқитувчини айблашга шошилманг. Сабр билан ёндашинг. Болага фикрлашни ўргатинг. Бола ўзини англашига ёрдам беринг. Кучига ишонтиринг. Ҳозир болага вақт ажратмасак, келажак бизни кечирмайди.\nҲозир фурсатни қўлдан бой бериш, кексаликда хор бўлишга рози бўлишдек гап\nУ йиллаб олий ўқув юртининг эшигидан бош эгиб қайтаверади. Бирор жойда иши юришмайди. Бир амаллаб уйли-жойли қиларсиз ҳам, ундан кейин-чи? То куч-мадордан қолгунча оиласини ҳам боқарсиз. Сиз ҳам темир одам ёки очилдастурхон эмассиз. Бир кун ҳолдан тойиб йиқилсангиз, сизни суяб қолувчи куч йўқлигини ҳис этиб яшашнинг ўзи оғир кечади.\n“Олтмиш ёшдан кейин қандай яшашинг ва қанча яшашинг болаларингга боғлиқ”деган экан донишмандлар. Сиз етмишдан ошиб ҳам ўзингизни ўзингиз таъминлашингиз мумкин. Аммо болангизнинг жамиятда ўрни йўқлигини ҳис этиш сизни руҳан эзмайдими?\nБолангизнинг шахс бўлишини кўришни истасангиз, бугун мактабга шошилинг!\nУстозлар, мураббийлар билан ҳамсуҳбат бўлинг. Уларга қанот, қувват бўлинг. Улар меҳнатини қадрланг. Бу йўлда сизга ўқитувчидан бошқа кўмакдош йўқ.\nБобосидан қолган катта бойликни кўпайтириш, ҳеч қурса, уни асраб қолиш учун ҳам илм-у уқув зарур-ку. Агар у бойлик сиздан нари йўқолишини истамасангиз болани китобга ошно этинг.\nЎн-ўн беш йил бир пастда ўтиб кетади. Болага вақт ажратган, бола билан шуғулланганларнинг болалари олий ўқув юртларига ўқишларга киради. Оламшумул ютуқларга эришади. Ота-оналарининг армонларини ушалтиради. Замонасининг етук кишиларига айланади. Омадли бўлади. Ўша омадли бола сизнинг болангиз бўлсин. Ўша омадли бола менинг болам бўлсин. Ўша омадли бола келажаги буюк Ўзбекистонинг боласи бўлсин,илоҳим!\nЎзбекистон Ёзувчилар уюшмаси аъзоси, шоира.


Акутагава Рюноскэ. Афсунгарлик мўъжизалари (ҳикоя) | www.ziyouz.uz\nБош саҳифа Жаҳон насри онлайн антологиясиАкутагава Рюноске (1892-1927; Япония)Акутагава Рюноскэ. Афсунгарлик мўъжизалари (ҳикоя)\nАкутагава Рюноскэ. Афсунгарлик мўъжизалари (ҳикоя)\nБир ойча илгари бир дўстим мени Мисра-кун билан таништириб қўйганди. Биз у билан турли сиёсий масалаларда анча баҳслашган, аммо унинг афсунгарлик мў‘жизаларини қандай амалга оширишини шу пайтгача кўришга муяссар бўлмагандим. Шунинг учун унга бу оқшом менга афсунгарлик томошасини кўрсатишини илтимос қилиб мактуб ёзган ва рикшада Мисра-кун яшаётган Онори қишлоғига келгандим.\n— Йўқ, санъатингиз мў‘жизасини кўриш учун ҳар қандай об-ҳавода ҳам келишга тайёрман. Ёмғир нима бўлибди!\nЎртада катта стол, девор ёнида китоб жавони, ойна олдида кичкинагина стол… Шунингдек, иккита курси, бор-йўғи шу. Стуллар ҳам, столлар ҳам эски, шалоғи чиққан. ҳаттоки, қизил гуллар тасвири туширилган дастурхон ҳам титилиб кетганди.\n— Менимча, сизга бўйсунувчи арвоҳ жин бўлса керак. Ҳозир мен кўрадиган афсунгарлик мў‘жизалари жин ёрдамида амалга оширилса керак?\n— Жинларга юзлаб йиллар илгари ишонишган. Айтайлик, «Минг бир кеча» замонида. Мен Хасан-хондан ўрганган афсунгарлик — сеҳр-жоду эмас. Агар истасангиз, буни сиз ҳам қила оласиз. Бу фан тили билан айтганда, бор-йўғи гипноз. Қўлни шундоқ силкитсангиз бас…\nЮпқа муқовали китоблардан бири эса шифтга кўтарилди. У бир оз вақт стол узра парвоз қилди, сўнгра тиззамга тушди. «Бу нимаси?», — ўйладим мен ва китобга қарадим. У мен бир ҳафта илгари Мисра-кунга ўқиб туриш учун берган франтсуз романи эди.\n— Китобингиз учун раҳмат, — деди Мисра-кун жилмайиб.\n— Ишонтириб айтаманки, йўқ! Афсунгарликни ҳар қандай одам ўргана олиши мумкин. Фақат…\n— Шундай деб умид қиламан, — жавоб қайтардим мен. Лекин кўнглимда қандайдир ишончсизлик сезиб, қўшимча қилдим: — Менга устозлик қилишга рози бўлсангиз бас!\nКлубдаги хона ҳам шинам эди: ёрқин электр нури, чарм қопланган катта креслолар, ялтироқ паркет — Мисра-куннинг ним қоронғи хонасига умуман ўхшамасди.\n— Марҳамат, — дедим мен худди буюк афсунгардек ишонч билан.\n— Унда ўзингиз истаган нарсани кўрсатинг. Фақат бу оддий фокусчи кўрсата олмайдиган мў‘жиза бўлсин.\nМен эса хотиржамлик билан кўмир доналарининг ланғиллаб туришини бир оз кўрсатиб турдим, сўнгра уларни полга ташладим. Бирдан полда жаранглаган овоз янгради… Қўлимдан тушган чўғлар тилла тангага айланганди. Дўстларим худди туш кўришаётгандек эди. Улар ҳатто олқишлашни ҳам унутиб қўйишганди.\n— Менга қаранглар, наҳотки булар ҳақиқий тилла бўлса? — сўради беш дақиқадан сўнг дўстларимдан бири.\n— Ўҳ-ҳў, бу ерда бир минг икки юз иэн бордир!\n— Бунча катта бойликни кўмирга айлантириш бемаънилик-ку! — дейишарди улар.\n— Сиз бу пулларни яна кўмирга айлантирмоқчимисиз? Биз эса буни истамаймиз. Бу аҳволда баҳсимиз тугамайди. Мен бир нарсани ўйладим: келинг, биз билан қарта ўйнанг! Сиз мана шу тиллаларингизни тикасиз. Агар ютсангиз — бемалол уларни кўмирга айлантирасиз. Агар биз ютсак, бор тиллангизни бизга берасиз. Баҳсимиз иккала томон учун ҳам шу тарзда якун топади.\n— Сиз бу пулларни бизга бермаслик учун қарта ўйнашни истамаяпсиз. Яна бўлса, мў‘жиза содир этиш учун бойликка бўлган ҳирсни енгдим, дейсиз. Сизнинг бу гапингизга ишонгим келмаяпти…\n— Ишонинг, бу пулларни сизга беришни истамаганим учун кўмирга айлантирмоқчи эмасман…\nШерикларим менинг олтинларимни олиш учун бу ўйинни бошлашган эди. Лекин ютқазганлари сайин уларнинг ранги оқариб бораётганди. Уларнинг барча уринишлари зоэ кетаётганди! Мен бирор марта ҳам ютқазмадим. Аксинча! Мен ўйин бошланганида қанча пулим бўлса, яна шунча ютдим. Ана шунда мени қарта ўйнашга мажбурлаган дўстим қичқирди:\n— Мана. Қартани олинг! Мен бор мол-мулкимни — ерларим, уйим, отларим, автомобилим, барча-барча нарсамни тикаман! Сиз эса бор тиллангизни ва бугунги ютуғингизни тикасиз. Олинг!\n— Қирол! — тантанавор хитоб қилдим мен ва ранги девордек оқариб кетган рақибимга қартамни кўрсатдим.\nЛекин шу лаҳзада — мў‘жиза! — қартадаги қирол худди тирикдек бошини кўтарди ва қартадан энгашиб менга қаради. У қиличини баланд кўтариб, илжайди.\n— Буви! Буви! Меҳмонимиз уйига қайтмоқчи. Унга жой тайёрламай қўяверинг, — таниш овоз эшитилди.\n— Афсунгарлик санъатини ўрганишдан олдин бойликка бўлган ҳирсни енгиш керак. Лекин бу қўлингиздан келмади, — деди Мисра-кун тирсакларини қизил гулли дастурхон ёзилган стол устига тираркан менга ачиниш билан қараб.\n← Аввалги Аввалги Рашод Нури Гунтекин. Чолиқуши (роман)\nКейинги → Кейинги: Акутагава Рюноскэ. Ўргимчак уясининг толаси (ҳикоя)